Ιστορία της DAF – DAF Τrucks, Ελλάδα\nΠερισσότερα από 90 χρόνια κληρονομιάς\nΠάνω από 90 χρόνια καινοτόμων λύσεων στις μεταφορές\nΤην 1η Απριλίου 1928, ο Hub van Doorne δημιούργησε ένα μικρό εργαστήριο κατασκευής στο Αϊντχόφεν της Ολλανδίας. Με αυτή τη μικρή αρχή, η DAF εξελίχθηκε τελικά σε έναν κορυφαίο παγκόσμιο κατασκευαστή φορτηγών με έμφαση στην καινοτομία, την ποιότητα και την αποτελεσματικότητα των μεταφορών.\nΔίπλωμα ευρεσιτεχνίας σε ευφυείς λύσεις\nΠάνω από 90 χρόνια DAF, περισσότερα από 90 χρόνια καινοτομίας. Η DAF ήταν πάντα γνωστή για τις έξυπνες λύσεις μεταφοράς. Και όλες αυτές οι εξελιγμένες λύσεις είχαν ένα κοινό και εξυπηρετούσαν έναν σαφή σκοπό. Ήταν προς όφελος του πελάτη!\nΑνακαλύψτε μια μικρή συλλογή από μια σχεδόν αμέτρητη σειρά εφευρέσεων.\nΠρωτοποριακή τεχνολογία κινητήρα\nΗ DAF ήταν πάντα καινοτόμος στην ανάπτυξη κινητήρων.\nΑρχικά η DAF εγκατέστησε τους κινητήρες βενζίνης και πετρελαίου Hercules και Perkins, αλλά το 1957 η εταιρεία Eindhoven σχεδίασε και ξεκίνησε να κατασκευάζει τους πρώτους κινητήρες DAF.\nΗ DAF βελτίωσε τον κινητήρα ντίζελ DD575 προσθέτοντας έναν υπερσυμπιεστή που ήταν άλλο ένα πρωτοποριακό επίτευγμα.\nΗ DAF ήταν η πρώτη που εισήγαγε το turbo-intercooling. Η τεχνολογία αναπτύχθηκε αρχικά για να καλύψει τη ζήτηση για υψηλότερη απόδοση κινητήρα και χαμηλότερη κατανάλωση καυσίμου, αλλά επίσης αποδείχθηκε απαραίτητη για την δημιουργία καθαρότερων εκπομπών καυσαερίων.\nΗ DAF εισήγαγε την ATi, Advanced Turbo Intercooling, η οποία παρείχε επιπλέον ισχύ και απόδοση μέσω μιας επιπρόσθετης βελτίωσης της τεχνολογίας ψεκασμού και ενός\nβελτιστοποιημένου θαλάμου καύσης.\nΗ DAF παρουσίασε τον κινητήρα PACCAR MX που είναι πλέον εγκατεστημένος σε όλα τα βαρέα φορτηγά της DAF και πάνω από το 40% των φορτηγών Kenworth και Peterbilt.\nΟι τελευταίας γενιάς κινητήρες MX-13 και MX-11 διαθέτουν εξαιρετικά αποδοτικούς κινητήρες χαμηλής ταχύτητας, έξυπνες γραμμές κίνησης και αποδοτικούς πίσω άξονες που έχουν ως αποτέλεσμα υψηλή ροπή σε εντυπωσιακές χαμηλές στροφές κινητήρα για απαράμιλλη απόδοση καυσίμου και την υψηλότερη άνεση οδηγού. O συνδυασμός ενός οδηγικού software με προηγμένους αλγόριθμους, η εξαιρετική αεροδυναμική και το νέο συμπαγές σύστημα μετεπεξεργασίας, όλες αυτές οι καινοτομίες της DAF έχουν ως αποτέλεσμα την εντυπωσιακή αύξηση απόδοσης καυσίμου 7%, το μεγαλύτερο κέρδος απόδοσης καυσίμου στην ιστορία της εταιρείας.


To προζύμι του Σταυρού | ΠΝΕΥΜΑΤΙΚΑ ΘΗΣΑΥΡΙΣΜΑΤΑ\n« Τοίς Βασιλεύσι η τοις ευσεβέσι;Κατά βαρβάρων η κατ΄εναντίων;\nΔύο Νεομάρτυρες του Σταυρού δύο διαφορετικών εποχών. »\nΤο ευλογημένο έθιμο που συνιστά ταυτόχρονα και ένα μικρό θαύμα.\nΔοκιμάστε το κι εσείς φέτος παίρνοντας σταυρολούλουδα την ημέρα της εορτής της Υψώσεως του Τιμίου Σταυρού ,από τον παπά της εκκλησιάς σας ,ακολουθείστε τις οδηγίες .\nΠαίρνουμε ένα κλαδί βασιλικό από την ύψωσι του Τιμίου Σταυρού (εκ των χειρών του Ιερέως και όχι απ’ τον δίσκο ή απ’ τον επίτροπο).\nπ.Δοσίθεος ,ηγούμενος της Μονής Παναγίας Τατάρνης Ευρυτανιας


Πρωτοφανής συγκέντρωση του ΕΠΑΜ στην Καλλιθέα | ATHENIANVOICE\n← To Φάουλ του κ. Αλαβάνου\tAriel Sharon is Dead: His Crimes will Not be Buried with Him →\tΠρωτοφανής συγκέντρωση του ΕΠΑΜ στην Καλλιθέα\tJan 26\nΟι πολίτες με μοναδική συμμετοχή κήρυξαν την έναρξη διαλόγου για τη μετάβαση σε εθνικό νόμισμα!\nΉταν πέρα από κάθε προσδοκία! Ο κόσμος γέμισε τον κινηματογράφο Καλυψώ, με καθιστούς και όρθιους, στην πλατεία και τον εξώστη, ενώ δεκάδες πολίτες, όλων των ηλικιών, παρέμεναν στο πεζοδρόμιο καθ΄όλη τη διάρκεια της εκδήλωσης. Από την άλλη δεν μπορούν να μετρηθούν αυτοί που ήρθαν και δεν μπόρεσαν καν να μπουν μέσα στην αίθουσα, λόγω του κόσμου και αναγκάστηκαν να φύγουν.\nΣε όλους αυτούς όμως το ΕΠΑΜ δίνει μια υπόσχεση: να βρεθεί σε κάθε συνοικία της Αθήνας και να συζητήσει το πρόγραμμα του για μια κυβέρνηση παλλαϊκού Μετώπου και τη μετάβαση σε εθνικό νόμισμα.\nΗ επιτυχία αυτής της εκδήλωσης αποτελεί για το ΕΠΑΜ εναρκτήριο λάκτισμα σε μια πορεία ενημέρωσης του λαού για τη διέξοδο από την κρίση και ανατροπή αυτού του καθεστώτος με συγκεκριμένα βήματα και προτάσεις.\nΔ.Καζάκης: «Δεν μπορεί να είναι φιλολαϊκή δύναμη όποιος αναγνωρίζει το χρέος»\n«Η Ελλάδα βρίσκεται στην κοιλιά ενός θηρίου. Έχει αρχίσει η διαδικασία της πέψης και το θηρίο ετοιμάζεται να μας αφοδεύσει. Κάποιοι αυτό το θεωρούν επιτυχία γιατί θα βγεις αλλά φαντάσου σε τι κατάσταση θα βρίσκεσαι”. Έτσι άρχισε την ομιλία ο γ.γ. του ΕΠΑΜ, Δημήτρης Καζάκης και συνέχισε: «προσπαθούν να μας πείσουν ότι επειδή χρωστάμε δεν έχουμε δικαιώματα. Ότι δε μας αξίζει αυτός ο τόπος άρα δεν οφείλουμε να τον υπερασπιστούμε».\n«Λένε στον ελληνικό λαό πως επειδή χρωστά δεν έχει δικαιώματα και πολύ περισσότερο πως δεν μας αξίζει αυτό ο τόπος και άρα ορθώς δεν τον υπερασπιζόμαστε…. Μας κατατάσσουν στα αποτυχημένα κράτη, γιατί θέλουν τα μη βιώσιμα στοιχεία να τα δώσουν στους δανειστές. Δεν έχουν όμως υπολογίσει τον αστάθμητο παράγοντα που δεν είναι άλλος από τον ίδιο τον λαό ο οποίος είναι ο μόνος που μπορεί να κάνει την ανατροπή» τόνισε για να συνεχίσει «Μπορούμε να απαλλαγούμε από το χρέος; Ναι μέσα από τα κυριαρχικά μας δικαιώματα. Δεν πρέπει να σώσεις μόνο την “πολυκατοικία” πρέπει να έχει και την κυριαρχία του οικοπέδου. Οικειοθελώς οι προδότες απεμπόλησαν την εθνική κυριαρχία γιατί χωρίς τα κυριαρχικά δικαιώματα δεν έχουμε λόγο να συζητούμε το οτιδήποτε. Όσοι το πράττουν έχουν περάσει στην αντίπερα όχθη του εχθρού. Αναγνώριση το χρέους σημαίνει αναγνώριση μεθοδεύσεων και μερική αθώωση όλων όσοι έβαλαν τη χώρα στο χρέος. Δε μπορεί λοιπόν σήμερα να υπάρχει φιλολαϊκή δύναμη που να αναγνωρίζει το χρέος, έστω και μερικά!»\nΔείτε το βίντεο της ομιλίας του Δ. Καζάκη\n«Η χώρα πρέπει να μείνει έρμαιο των πολυεθνικών συγκροτημάτων και της παρασιτικής ελίτ που υπηρετεί τα συμφέροντα τους, για αυτό δεν παρουσιάζουν ένα πραγματικό σχέδιο ανάπτυξης» υπογράμμισε ο Όθωνας Κουμαρέλλας, Β΄συντονιστής της Πολιτικής Γραμματείας του Ε.ΠΑ.Μ.\n«Μας έστρεψαν στον τουρισμό και τις υπηρεσίες ως πρότυπο ανάπτυξης. Να περνάμε καλά κι ας γίνουμε τα γκαρσόνια της Ευρώπης. Διότι κανείς δεν σκέφτηκε ότι αν δεν υπάρχει ένα σοβαρό παραγωγικό υπόβαθρο η χώρα καθίσταται ευάλωτη στην κατάρρευση. Δεν υπάρχουν μοντέλα. Στόχος είναι η ευημερία του τόπου” προσέθεσε και συνέχισε: «Απέναντι στην παγκοσμιοποιημένη οικονομία θα πρέπει να αντιτάξουμε μια εθνική οικονομία. Πως μπορούμε να το πράξουμε: Με την ανάκτηση της εσωτερικής αγοράς αλλά και ενός κράτους που θα εξυπηρετεί τα συμφέροντα του έθνους και της κοινωνικής πλειοψηφίας. Η εθνική οικονομία πρέπει να οικοδομηθεί προς όφελος του λαού με σκοπό την κοινωνική ευημερία. Για αυτό χρειάζεται μια Συντακτική Εθνοσυνέλευση και ένας καταστατικός χάρτης» .\nΔείτε το βίντεο της ομιλίας του Ό. Κουμαρέλλα\n«Οι νέοι πρέπει να συμμετάσχουν, ο καθένας από το μετερίζι του, στη γενική πολιτική απεργία για την ανατροπή της δωσιλογικής κυβέρνησης» τόνισε ο εκπρόσωπος της νεολαίας του ΕΠΑΜ, Αλέξης Ξιφαράς που συμπλήρωσε: «Κάποιοι αντιλαμβάνονται την κρίση σα φυσικό φαινόμενο, κάτι σαν κρυολόγημα που θα περάσει μόνο του, αρκεί να μην προκαλούμε την εξουσία. Θα διαψευσθούν οικτρά».\n«Για να ανατραπεί αυτή η δωσιλογική κυβέρνηση πρέπει να υπάρξει ενεργή συμμετοχή των νέων μέσα από την οργάνωση εκδηλώσεων ενημέρωσης, συζήτησης, αλληλεγγύης και στήριξης στρωμάτων που πλήττονται. Ο κατήφορος και η μαυρίλα θα λάβουν τέλος. Μοναδικά σημεία αναφοράς μας είναι η Δημοκρατία, η ισηγορία, η ισονομία και η παρρησία” είπε χαρακτηριστικά ο Αλέξης Ξιφαράς.\nΔείτε το βίντεο της ομιλίας του Α. Ξιφαρά\nΧΑΙΡΕΤΙΣΜΟΙ ΕΚΠΡΟΣΩΠΩΝ ΚΟΜΜΑΤΩΝ\nΣτην εκδήλωση θερμό χαιρετισμό από καρδιάς απηύθυνε ο πρόεδρος του κινήματος “Δραχμή πέντε αστέρων” Θεόδωρος Κατσανέβας ο οποίος δήλωσε χαρακτηριστικά τα εξής\nO Γιώργος Κωνσταντινίδης μέλος του αγγλικού κόμματος UKIP, επικεφαλής του οποίου είναι ο Νάιτζελ Φάρατζ, απευθυνόμενος στον κόσμο που γέμισε ασφυκτικά τον κινηματογράφο ΚΑΛΥΨΩ τους ζήτησε να μην χάσουν την ελπίδα τους και να παραμείνουν ενωμένοι (δείτε εδώ το χαιρετισμό του).\nΗ βουλευτής των ΑΝΕΛ, Ραχήλ Μακρή δήλωσε πως χαίρεται ιδιαίτερα που βρίσκεται ανάμεσα σε άτομα που μπορεί να έχουν διαφορές, έχουν όμως τον ίδιο στόχο σε ένα κοινό αγώνα που δεν είναι άλλος από τη ανατροπή αυτού του συστήματος (δείτε το χαιρετισμό της εδώ).\nΤο μέλος του ΔΗΚΚΙ και Συνταγματολόγος Ηλίας Νικολόπουλος παρουσίασε αναλυτικά σε ποια σημεία έχει γίνει παραβίαση το Συντάγματος και δήλωσε πως σε όλους αυτούς που το έπραξαν πρέπει να αποδοθούν ευθύνες για εσχάτη προδοσία (δείτε εδώ τον χαιρετισμό του).\nKosmas Loumakis - Sociological consultant, analyst, field operative and tactical field coordinator of national and regional social projects in Sweden. Was contracted for almost two decades by governmental bodies and NGO's, in governmental gang crime and extremism preventive efforts. Have produced a number of socio pedagogic action plans and developed methods, field tactics and strategies for gang crime and extremism preventive projects.\tView all posts by athenianvoice »\tPosted on January 26, 2014, in Hot, Αρθρα στα Ελληνικα and tagged Ό. Κουμαρέλλα, Α. Ξιφαρά, Δ.Καζάκης, ΕΠΑΜ, Πρωτοφανής συγκέντρωση του ΕΠΑΜ στην Καλλιθέα, δημοκρατία, ελλαδα. Bookmark the permalink.\tLeave a comment.\t← To Φάουλ του κ. Αλαβάνου\tAriel Sharon is Dead: His Crimes will Not be Buried with Him →\tComments are closed.


REDWAVE PREVEZA: «Πλημμύρισε» το Πάρκο «Τρίτση» από νεολαία και εργατόκοσμο, χτες 1η μέρα\n«Πλημμύρισε» το Πάρκο «Τρίτση» από νεολαία και εργατόκοσμο, χτες 1η μέρα\nΜια μεγάλη μαζική διαδήλωση. Μια συνάντηση του ΚΚΕ με πολλές χιλιάδες νεολαίας και εργατόκοσμου από τις δυτικές συνοικίες και την υπόλοιπη Αθήνα. Ενα αντάμωμα της νεολαίας και των λαϊκών στρωμάτων με την πολιτική του ΚΚΕ, με τις θέσεις του για όλες τις πλευρές της ζωής των εργαζομένων, με τη στρατηγική του Κόμματος για τη διέξοδο υπέρ του λαού.Στο 37ο Φεστιβάλ της ΚΝΕ και του «Οδηγητή», στο Πάρκο «Τρίτση» στο Ιλιον. Εκεί που από χτες το απόγευμα και για δυο ακόμα μέρες, επεκτείνεται η πλατιά και πολύμορφη πολιτική δράση του ΚΚΕ και της ΚΝΕ, που ολημερίς απλώνεται σε κάθε τόπο δουλειάς, μόρφωσης και κατοικίας του λαού. Για την πλατιά διάδοση της στρατηγικής του ΚΚΕ για τη διέξοδο υπέρ των εργαζομένων, της νεολαίας και των λαϊκών στρωμάτων. Για την ανάδειξη του δικού τους δρόμου, για τις δικές τους ανάγκες: Της λαϊκής συμμαχίας και αντεπίθεσης, της συμπόρευσης με το ΚΚΕ, για τη λαϊκή εξουσία και οικονομία, το σοσιαλισμό.\nΗ μεγάλη γιορτή της νεολαίας, το Φεστιβάλ της ΚΝΕ και του Οδηγητή επιβεβαίωσε και χτες, πρώτη μέρα, ότι αποτελεί θεσμό για τη νεολαία, ότι αποτελεί σταθμό στη δράση και την παρέμβαση της ΚΝΕ, ότι είναι σταθερός πόλος έλξης για τη νεολαία, αλλά και για τους εργαζόμενους και τα λαϊκά στρώματα, ότι είναι το κορυφαίο πολιτικό και πολιτιστικό γεγονός της νεολαίας. Και όσο περνούσε η ώρα, τόσο μεγάλωνε η ροή του κόσμου που συνέρρεε στο Φεστιβάλ. Που συζητούσε, γέμιζε τις μουσικές και θεατρικές σκηνές, που αναζητούσε μια πνοή πολιτισμού και μόρφωσης σε κάθε σπιθαμή του χώρου. Και ανανέωνε το ραντεβού για σήμερα, ξανά στον ίδιο χώρο και για αύριο.\n«Στη δράση με το ΚΚΕ για να νικήσει ο λαός». Το σύνθημα δεσπόζει, ξεκάθαρα καλεί τη νεολαία και τους εργαζόμενους σε συστράτευση, συμπόρευση, οργάνωση, ανάπτυξη της ταξικής πάλης. Γιατί, ειδικά στην τωρινή συγκυρία, που η αντιλαϊκή επίθεση της πλουτοκρατίας και των πολιτικών της εκφραστών κλιμακώνεται βίαια, που οι εργαζόμενοι, τα λαϊκά στρώματα και η νεολαία βιώνουν τη σφοδρότερη επίθεση των τελευταίων δεκαετιών, που η λαϊκή οικογένεια στενάζει από τα επαχθή χαράτσια και το τσάκισμα των κατακτήσεων και των δικαιωμάτων των εργαζομένων, η πολιτική πρόταση του ΚΚΕ είναι όχι μόνο επίκαιρη αλλά και αναγκαία: «Ο σοσιαλισμός ανάγκη του καιρού το δρόμο να φωτίσει στην πάλη του λαού».\nΓι' αυτό ακριβώς «μιλάει» όλο το Φεστιβάλ. Από το μεγάλο περίπτερο στην «καρδιά» του χώρου, το αφιερωμένο στην μεγάλη και ένδοξη 93χρονη ιστορία του Κόμματος, την πρωτοπόρα θεωρία και δράση του, την πολιτική και στρατηγική του, μέχρι τα περίπτερα - αφιερώματα στην Κομμούνα του Παρισίου, στη Διεθνή και στους αγώνες του εργατικού κινήματος στην Ελλάδα και διεθνώς χάρη στους οποίους κατακτήθηκαν τα δικαιώματα που σήμερα βάζει το κεφάλαιο στο στόχαστρο. Αφιερώματα που καταγράφουν την Ιστορία που έχουν γράψει με την πάλη τους οι λαοί, αναδεικνύουν τη διέξοδο και την ελπίδα, την ακούραστη μάχη που δίνουν οι εργαζόμενοι με το κεφάλαιο μέχρι τη νίκη. Και, κυρίως, την καθοριστική σημασία που έχει η ύπαρξη Κομμουνιστικού Κόμματος, η ύπαρξη της οργανωμένης πρωτοπορίας της εργατικής τάξης με στρατηγική νίκης για την εργατική τάξη και τα λαϊκά στρώματα.\nΑυτό είναι το Φεστιβάλ της ΚΝΕ και του «Οδηγητή»: Μια μεγάλη συγκέντρωση νεολαίας και εργατιάς, μια μεγάλη και διαρκής κουβέντα του ΚΚΕ και της ΚΝΕ με το λαό. Σε κάθε περίπτερο - «στέκι»: Για τα προβλήματα των νέων εργαζομένων που δουλεύουν χωρίς δικαιώματα για ένα κομμάτι ψωμί, των σπουδαστών στην κατάρτιση που μαθαίνουν από νωρίς να γίνονται γρανάζι στο κέρδος του κεφαλαιοκράτη. Για τα ιδιαίτερα προβλήματα των νέων γυναικών, για τα αδιέξοδα των νέων ζευγαριών. Για τα προβλήματα των μαθητών, που δεν έχουν σχολειά, βιβλία, δασκάλους. Για τα προβλήματα των φοιτητών, που διογκώνονται με το νέο νόμο πλαίσιο.\nΜια διαρκής συζήτηση, που αγκαλιάζει τα προβλήματα και τις δυσκολίες, και κυρίως αναδεικνύει τις ανάγκες και τη διέξοδο, τις σημερινές και πραγματικές ανάγκες της νεολαίας και των λαϊκών στρωμάτων που πρέπει να μπουν στο προσκήνιο και να αποτελέσουν πόλο συσπείρωσης, ταξικής συστράτευσης και πάλης. Και είναι εκεί, στο Φεστιβάλ, το ΠΑΜΕ και οι αγωνιστικές συσπειρώσεις, η ΠΑΣΥ, η ΠΑΣΕΒΕ, η ΟΓΕ, το ΜΑΣ για να απλώσουν το κάλεσμα σε ταξική οργάνωση και κλιμάκωση της λαϊκής πάλης.\nΣτο Φεστιβάλ κυριαρχεί η αισιοδοξία. Οτι υπάρχει λύση, υπάρχει διέξοδος για το λαό. «Πάλη ταξική ο δρόμος του εργάτη κόντρα στη συναίνεση του κεφαλαιοκράτη». Αυτός είναι ο δρόμος του λαού, των εργαζομένων, της νεολαίας. Για μια ζωή ολόκληρη, για μια ζωή με δικαιώματα, για μια ζωή όπου οι ανάγκες τους θα ικανοποιούνται. Στο πλευρό του ΚΚΕ, στη λαϊκή συμμαχία και αντεπίθεση. Αυτό είναι το μήνυμα του Φεστιβάλ. Υπάρχει δρόμος, υπάρχει λύση. Ο λαός έχει τη δύναμη να οδηγήσει τις εξελίξεις. Αρκεί να μη φοβηθεί, να μη σκύψει το κεφάλι. Να πιστέψει στη δύναμή του. Και το Φεστιβάλ τη δείχνει. Μέσα από κάθε ταμπλό και κάθε περίπτερο. Μέσα από την πλατιά διακίνηση του «Ριζοσπάστη», του «Οδηγητή», των ανακοινώσεων του ΚΚΕ. Μέσα από τα συνθήματα που στέλνουν μήνυμα ελπίδας, «για να σωθεί ο λαός, λαϊκή συμμαχία, ισχυρό ΚΚΕ». Μέσα από τα ταμπλό που καταγράφουν κάθε στιγμή της αλύγιστης ταξικής πάλης, της αδιάκοπης υπεράσπισης των συμφερόντων των εργαζομένων, των αιματηρών θυσιών των κομμουνιστών και των αγωνιστών για να γίνει πραγματικότητα μια κοινωνία χωρίς εκμετάλλευση. Γιατί κάθε στιγμή του εργατικού και λαϊκού αγώνα μετράει θυσίες των πρωτοπόρων εργαζομένων, που έδωσαν νέα πνοή στους αγώνες, που πυροδότησαν τη συνέχιση της πάλης του λαού, που συνέβαλαν καθοριστικά στις κατακτήσεις. Γιατί αυτές οι θυσίες, οι θυσίες που γίνονται στο πεδίο της ταξικής πάλης και του αγώνα καρπίζουν.


Διαχρονικές και αξεπέραστες οι συμβουλές του Κόιντου Τύλλιου Κικέρωνα, που απευθύνονται σε υποψηφίους.\n«Εγχειρίδιο προεκλογικής εκστρατείας»* είναι, σε ελεύθερη µετάφραση, ο τίτλος από το λατινικό εγχειρίδιο στο οποίο θα αναφερθώ σήµερα. Γράφτηκε τον 1ο προ Χριστού αιώνα και µάλλον είναι επίκαιρο ακόµη σήµερα, τον 21ο µετά Χριστόν αιώνα.\nΣυγγραφέας του εγχειριδίου ο Κόιντος Τύλλιος Κικέρων, αδελφός του Μάρκου Τύλλιου Κικέρωνα. Ο πρώτος το έκανε δώρο στον δεύτερο όταν ο τελευταίος έβαλε υποψηφιότητα για να εκλεγεί στο ανώτατο αξίωµα της Ρωµαϊκής ∆ηµοκρατίας, στο αξίωµα του υπάτου, το 64 π.Χ. Ο διάσηµος δικανικός ρήτορας και πολιτικός, ο οποίος δολοφονήθηκε το 43 π.Χ., ακολούθησε τις συµβουλές του αδελφού του και εµφανίστηκε στην πολιτική σκηνή ως ο νέος άνδρας (Homo Novus) της ∆ηµοκρατίας.\n∆ιαβάζω πολλές συµβουλές αυτές τις ηµέρες στο ∆ιαδίκτυο που απευθύνονται σε νέους υποψηφίους ή σε παλαιότερους, οι οποίοι επανεκτίθενται για πολλοστή φορά στην πολιτική σκηνή, άλλοι ως δηµοτικοί σύµβουλοι ή δήµαρχοι και άλλοι ως ευρωβουλευτές ή περιφερειάρχες. Αξεπέραστες όµως είναι του Κικέρωνα. Ρίξτε µια µατιά και θα εκπλαγείτε µε την επικαιρότητα των λόγων του, καθώς επίσης πιστεύω ότι θα βρείτε και ποιος από τους πολιτικούς αρχηγούς του σήµερα τις αντιγράφει λέξη προς λέξη.\nΟ υποψήφιος τότε έπρεπε να διαθέτει αυτοπειθαρχία και οργάνωση. Να αξιοποιεί όλες τις ευκαιρίες που του δίδονταν να έλθει σε επαφή µε τον κόσµο. Να ερευνά τις βαθιές σκέψεις των οπαδών, να προλαµβάνει τις απαιτήσεις τους και φυσικά πάνω απ’ όλα να τους πείθει ότι αυτός θα εκπληρώσει κάθε υπόσχεσή του µόλις καταλάβει το αξίωµα του υπάτου.\nΑπό το πρώτο κιόλας κεφάλαιο ο Κόιντος τονίζει στον αδελφό του Μάρκο πως πρέπει να φροντίσει να αναδειχθούν τόσο οι φίλοι τους οποίους έχει και κάνει παρέα όσο και το πλήθος των ανθρώπων που τον ακολουθούν. Στο θέµα επανέρχεται και σε επόµενο κεφάλαιο, όταν επιµένει πως πρέπει να δίδεται η εντύπωση ότι ο υποψήφιος περιστοιχίζεται από πολλούς στο πλήθος και, εάν είναι δυνατόν, ισχυρούς στην κοινωνία, για να προσδώσει η παρέα µαζί τους κάποιο γόητρο στον αγώνα του.\nΤου προτείνει µε σχεδόν λαϊκίστικο τρόπο να επιτεθεί σε άνδρες που, αν και προέρχονται από τις καλύτερες οικογένειες της Ρώµης, «δεν έχουν το νεύρο να θεωρηθούν αντάξιοί του» και ούτε λίγο ούτε πολύ τον προτρέπει να βγάζει στη φόρα οποιοδήποτε στοιχείο του παρελθόντος του υποψηφίου ή της οικογένειάς του µπορεί να θεωρηθεί αρνητικό. Εξέχουσα θέση κατέχει στις συµβουλές εκείνη που τον καλεί να εκµεταλλευτεί όλες τις «χάρες» που έκανε, ζητώντας από τους λαβόντες τη χάρη να έλθουν τώρα να την ξεπληρώσουν. Μην ξεχνάς, του λέει, πως τα τελευταία χρόνια έχεις «υποχρεώσει» τέσσερα σωµατεία (εννοεί πρόσωπα και όργανα που ασχολούνταν συστηµατικά µε την εξαγορά ψήφων). Τον προτρέπει δε να υποσχεθεί και άλλες: «Είναι βέβαιον -τονίζει- πως η ελπίδα για µελλοντικές χάρες και η ανάµνηση των πρόσφατων ευεργεσιών σου θα σπρώξουν αυτούς τους ανθρώπους να σε υποστηρίξουν ενεργά… Και οι µικρότερες χάρες ωθούν τους ανθρώπους να θεωρούν ότι έχουν επαρκή λόγο για να υποστηρίξουν µια υποψηφιότητα».\nΣτην ίδια λογική, τον ενθαρρύνει να κάνει φιλίες µε όλες τις συντεχνίες, τις συνοικίες και τις γειτονιές και ιδίως, όποιες από αυτές κι αν επισκέπτεται, να τον συνοδεύουν πολλοί. «Ενα καθηµερινό πλήθος συνοδείας κάνει µεγάλη εντύπωση και φέρνει µεγάλο γόητρο… Επιµένω απολύτως και θεωρώ ότι είναι σηµαντικό, στην παρούσα περίσταση, να έχεις πάντα γύρω σου ένα µεγάλο πλήθος… Από το πρωί στο σπίτι σου έως αργότερα στις αγορές και στις συνοικίες». Τότε οι ψηφοφόροι πήγαιναν στα σπίτια των υποψηφίων και γίνονταν δεκτοί από νωρίς τα ξηµερώµατα. Συνήθεια η οποία διατηρήθηκε έως και τα µέσα του 20ού αιώνα και στη χώρα µας. Οι υποκριτικές ικανότητες τις οποίες προτείνει ο ένας αδελφός Κικέρων στον άλλον έχουν ξεχωριστή θέση στην επαφή του µε τον κόσµο. «Οι άνθρωποι δεν θέλουν µόνον υποσχέσεις, ειδικά όταν ζητούν κάτι από έναν υποψήφιο, αλλά θέλουν υποσχέσεις πλούσιες και κολακευτικές»...\nΟ χώρος ενός άρθρου δεν επιτρέπει περισσότερες αναφορές. Είναι όµως ήδη αρκετά όσα εγράφησαν για να οδηγήσουν την σκέψη σας σε οµοιότητες του τότε µε το τώρα.\n*Τα εντός εισαγωγικών αποσπάσµατα προέρχονται από το οµότιτλο βιβλίο των Εκδόσεων Πατάκη (Αθήνα 2004)


Ας σοβαρευτούν στην κυβέρνηση | ONLINE-PRESS\nΑρχική Απόψεις Ας σοβαρευτούν στην κυβέρνηση\nΤα μόνα κόμματα που τέθηκαν εξαρχής εναντίον της ψήφισης του νομοσχεδίου για την αλλαγή φύλου είναι η Χρυσή Αυγή, το ΚΚΕ και η Ενωση Κεντρώων. Τα υπόλοιπα, αρχικά, εκφράστηκαν ευμενώς για τη νομοθετική πρωτοβουλία της κυβέρνησης. Κατά καιρούς ψελλίζουν διάφορες ενστάσεις σε αμιγώς «τεχνικά» ζητήματα. Δεν έχουν πρόβλημα επί της αρχής. Μόνο τεχνικό…\nΚι όμως, αυτό δεν ισχύει. Η διευκόλυνση της αλλαγής φύλου δεν είναι κάτι που ζητεί ο ελληνικός λαός. Είναι ένα πλειοψηφικό κίνημα στον πολιτικό κόσμο! Οι κομματικές ηγεσίες και οι βουλευτές θέλουν να οδηγήσουν την κοινωνία σ’ αυτήν τη λεωφόρο της απώλειας. Δεν το θέλουν οι πολίτες – κάθε άλλο! Και η κυβέρηση οφείλει επιτέλους να σοβαρευτεί.\nΠροηγούμενο άρθροΤελικά, είμαστε όλοι υποκριτές!\nΕπόμενο άρθροΠρεμιέρα για το πετρέλαιο θέρμανσης σε «τσουχτερή» τιμή -Τι πρέπει να προσέχουν οι καταναλωτές


Kωστής Μαραβέγιας: Το κοινό όνειρο με τον Πάνο Μουζουράκη, ο γάμος με την Τόνια Σωτηροπούλου και το bullying στην εφηβεία Kωστής Μαραβέγιας: Το κοινό όνειρο με τον Πάνο Μουζουράκη, ο γάμος με την Τόνια Σωτηροπούλου και το bullying στην εφηβεία | Epirusblog.gr | Ιωάννινα Ήπειρος Ελλάδα\nKωστής Μαραβέγιας: Το κοινό όνειρο με τον Πάνο Μουζουράκη, ο γάμος με την Τόνια Σωτηροπούλου και το bullying στην εφηβεία\nΟ Κωστής Μαραβέγιας ήταν ο καλεσμένος του Νίκου Χατζηνικολάου το βράδυ του Σαββάτου στην εκπομπή “Ενώπιος Ενωπίω”.\nΟ γνωστός μουσικοσυνθέτης στην “εξομολόγησή του δήλωσε πως ήταν ανέκαθεν επικοινωνιακός αφού το να επικοινωνεί με τους άλλους ανθρώπους ήταν για αυτόν ζωτικής σημασίας ενώ αποκάλυψε πως δεν θα έλεγε όχι σε μια πρόταση για σήριαλ ή ταινία, όχι όμως και για θέατρο αφού η επανάληψη του ίδιου δρώμενου τον κουράζει.\nΣτην εκπομπή, μίλησε και ο αδερφός του Κωστή Μαραβέγια. “Σαν παιδί ήταν καταπληκτικός μουσικός. Πριν πάμε σχολείο ξυπνούσα με τον ήχο του πιάνο στα αυτιά μου. Έλεγε πάντα ότι θα ασχοληθεί με τη μουσική.\nΣτην Ιταλία που σπουδάζαμε είχε φτιάξει τη δική του μπάντα και έπαιζε μουσική. Ήταν ήρεμος μόνο όταν έπαιζε μουσική αλλιώς γκρίνιαζε” είπε και περιέγραψε ένα περιστατικό από την παιδική τους ηλικία που καταλάθος του έσπασε την αγαπημένη του κιθάρα.\nΣτη συνέχεια ο μουσικοσυνθέτης που φέτος συμμετέχει στην κριτική επιτροπή του YFSF μίλησε για τα χρόνια που πέρασε ως σπουδαστής στην Ιταλία αλλά και για τα παιδικά του χρόνια. “Θυμάμαι από πολύ μικρός να μιμούμαι μουσικά όργανα και μελωδίες. Θεωρώ ότι όταν γράφει κάποιος μουσική κάτι περίεργο συμβαίνει μέσα του.\nΗ μουσική στο σπίτι υπήρχε στο πικ-απ… Θυμάμαι τους γονείς μου να βάζουν μουσική στο πικ-απ και να χορεύουν και μετά να δίνουν ένα παθιασμένο φιλί. Ακόμα το κάνουν… Δε θεωρούσα δεδομένο ότι θα ασχοληθώ με τη μουσική αλλά ήξερα ότι κάτι θα κάνω. Έλεγα στη μητέρα μου ότι μια μέρα θα γεμίζω θέατρα και στάδια” είπε.\nΓια τον Κωστή Μαραβέγια δε θα μπορούσε να μην μιλήσει και ο καλός του φίλος Πάνος Μουζουράκης ο οποίος μοιράστηκε και το όνειρό τους για τη δημιουργία ενός καλλιτεχνικού χωριού. “Για μένα είναι το alter ego μου.\nΌταν μεγαλώσω θέλω να γίνω έτσι ακριβώς. Είναι μόνιμα ζεν, δεν εκνευρίζεται με τίποτα, τα βλέπει όλα χαλαρά. Δε θα μπει ποτέ σε διαμάχη και να φωνάξει. Θα ακούσει τι έχεις να πεις, και θα πει αυτό που πιστεύει.\nΑγαπά τη ζωή, τη χαρά, την ελευθερία, τα ανθρώπινα δικαιώματα. Θα πάμε να πάρουμε τους υπόλοιπους φίλους μας, θα πάμε κάπου κοντά στην Αθήνα, θα χτίσουμε ένα καλλιτεχνικό χωριό, με συναυλίακό χώρο, θα έχει τα σπιτάκια μας, στούντιο, θα γυρίζουμε ταινίες, θα παίζουμε…”\n“Ο Κωστής φαίνεται σαν την ήρεμη δύναμη αλλά στην πραγματικότητα είναι τρελός, είναι stand up comedian. Γελάμε πάρα πολύ μαζί. Είναι πολύ φωτεινός. Είναι βαθιά καλός, έχει ένα πολύ σημαντικό και σπάνιο χάρισμα.\nΕίναι πραγματικά μεγαλόκαρδος και έχει άμεση κατανόηση για τους πάντες. Τον θαυμάζω πάρα πολύ γιατί είναι αυτοδημιούργητος και δεν εννοώ μόνο επαγγελματικά.\nΞεκίνησε από ένα μικρότερο μέρος όπου λόγω της διαφορετικής προσωπικότητας που είχε έχει βιώσει δύσκολες καταστάσεις κατάφερε να ξεφύγει και να γίνει ένας πολύ φωτεινός άνθρωπος έχοντας φυσικά και τις σκοτεινές του πλευρές.\nΗ ψυχραιμία που είπε ο Πάνος δεν ισχύει. Είναι όντως ήρεμος αλλά έχει 2-3 σημεία που τον κάνουν να απασφαλίσει και να κάνει μια έκρηξη μεγαλύτερη του μέσου ανθρώπου. Δε συμβαίνει συχνά… Οι καβγάδες μας έχουν αρκετοί ένταση, θυμίζουν σαπουνόπερα αλλά το έχουμε μετριάσει πάρα πολύ.\nΤις σκοτεινές πλευρές που είπα, τις έχω διαπιστώσει δεν τις έχω δει. Όταν κάτι τον στεναχωρεί, κλείνεται στον εαυτό του και το διαχειρίζεται μόνος του και πολύ εσωτερικά. Για τον Κωστή λέω για πάντα.\nΟ Κωστής είναι πολλά για μένα, δεν είναι μόνο ο σύντροφός μου, είναι φίλος μου, είναι ο άνθρωπος που αγαπώ πιο πολύ από οποιονδήποτε στη ζωή μου. Θέλω η σχέση μας να συνεχίσει όπως είναι” είπε η ηθοποιός.\nΌσο για τις δυσκολίες που αντιμετώπισε ως παιδί που ζούσε και μεγάλωνε στη μικρή κοινωνία του Αγρίνιο είπε: “Ήταν δεκαετία του 90, μια μικρή πόλη..\nΥπήρχε μια δύσκολη αντιμετώπιση από μια κλειστή κοινωνία προς το πρόσωπό μου, ένα bullying που λόγω της ευαισθησίας που είχε δεν μπορούσα να το αντιμετωπίσω πολύ συνετά. Έκανε μια ρωγμή αλλά με οδήγησε σε έναν δρόμο καλλιτεχνικό… Θεωρώ ότι ήταν για καλό αλλά η κοινωνία πρέπει να γίνει υποστηρικτική στους λίγο διαφορετικούς.\nshow biz 6787237225807775541


Ekam Yogashala (Ρίσικες, Ινδία) - Κριτικές - TripAdvisor\nEkam Yogashala: Εστιατόρια στην περιοχή\nΔραστηριότητες κοντά σε: Ekam Yogashala\nEkam Yogashala, Ρίσικες - Κριτικές\nΝο 16 από 64 Ευεξία και σπα - Ρίσικες\nBalaknath Street, Ρίσικες 249201, Ινδία\nΠροσωπική ανάπτυξη και μεγάλη βελτίωση της πρακτικής σας.\nΗ Εκπαίδευση Καθηγητών 200 Η στο Ekam Yogashala ήταν ένα ευχάριστο προσωπικό και πνευματικό ταξίδι. Οι δάσκαλοι ήταν υπέροχοι και μοιράζονταν εκεί πολύτιμες γνώσεις πολύ γενναιόδωρα Μεγάλωσα σχετικά με τις γνώσεις μου για τη ζωή, την πρακτική της γιόγκα καθώς και προσωπικά. Οι εγκαταστάσεις ήταν...ωραίες, ήσυχες και καλοσυντηρημένες. Το προσωπικό ήταν φιλικό και τα γεύματα μαγειρεμένα με πολύ αγάπη. Μπορώ να σας προτείνω να πάτε εκεί. Namaste! ???Περισσότερα\nΕπιτρέψτε μου να εκμεταλλευτώ αυτή την ευκαιρία για να σας ευχαριστήσω για τις προσπάθειές σας και εκτιμώ την εκτίμησή σας και τη συνεργασία σας και δύσκολα μπορώ να εκφράσω την ευγνωμοσύνη μου και εκτιμώ τους δασκάλους μου, οι οποίοι με ώθησαν πάντα, θα συνιστούσα ιδιαίτερα...το πρόγραμμα κατάρτισης εκπαιδευτικών στο Ekam yogashalaΠερισσότερα\nΑνακαλύψαμε μια πανέμορφη χώρα, μια καταπληκτική πόλη και υπέροχους & ευγενικούς και φοβερούς ανθρώπους!\nΑν μπορώ να προτείνω ένα σχολείο θα είναι αυτό. Για να ξεκινήσετε την εκπαίδευσή σας, ανακαλύψτε τον Ινδικό πολιτισμό, τη φιλοσοφία και το στυλ ζωής, ώστε να είστε στο σωστό μέρος. Και είναι φθηνό! Μετά τον Ιανουάριο θα είναι η διπλή τιμή, ώστε να γεμίσει....Γιατί υπάρχουν φοβεροί δάσκαλοι!Περισσότερα\nΚαλή εμπειρία και σωστή εκπαίδευση\nΤο να γίνεις δάσκαλος γιόγκα ήταν ένα σημαντικό βήμα στη ζωή μου και μέσω της κατάρτισης καθηγητή γιόγκα του Ekam Yogashala για 200 ώρες στο Rishikesh, έμαθα πολλά. Είμαι ενθουσιασμένος που λέω ότι είμαι τώρα δάσκαλος της τοπικής γιόγκα και ότι η ευκαιρία να επιλέξω...αυτή την πορεία ήταν επωφελής για μένα. Οι δάσκαλοι έχουν εξαιρετικές γνώσεις με τη γιόγκα και την Αγιουρβέδα. Εκτός από αυτό, το φαγητό, η καθαριότητα, τα δωμάτια, οι εγκαταστάσεις, η ηρεμία του τόπου και οι συμφοιτητές του, όλα ήταν μια απόλαυση. Το μάθημα ήταν καλά σχεδιασμένο και προγραμματισμένο καθώς κάλυπτε τόσες πτυχές της γιόγκα σε λίγο χρόνο. Πρέπει να πάτε για αυτό το μάθημα για να γίνετε δάσκαλος γιόγκα.Περισσότερα\nΕμπειρία Εκπαίδευσης Δασκάλων Γιόγκα στο Ekam Yogshala\nΉταν ένα όνειρο να μάθουν την καλύτερη εκπαίδευση της γιόγκα και να βιώσουν πώς αισθάνεται ότι είναι γύρω από τόσους γιόγκι. Η εκμάθηση διδασκόντων γιόγκα για το δάσκαλο γιάγκας Yamashala στο Νεπάλ ήταν μια από τις καλύτερες εμπειρίες της ζωής μου. Με νόστιμο υγιεινό φαγητό,...ήσυχη περιοχή, καθαρό αέρα, καθαρά δωμάτια και αμέτρητες άλλες ανέσεις, ήταν ένα πλήρες πακέτο. Ήμουν διστακτικός για αυτό στην αρχή, αλλά είμαι χαρούμενος που επέλεξα για την πορεία. Αλλάζει την προοπτική μου προς τη ζωή και με έκανε ένα σύντροφο πρόσωπο. Μου έδωσε επίσης ώθηση να γίνω σύντομα δάσκαλος γιόγκα. Μεγάλη για επίδοξους δασκάλους!Περισσότερα\nΤο καλύτερο μέρος για να μάθετε γιόγκα στο Rishikesh\nΤον περασμένο χρόνο πραγματοποίησα το μάθημα εκπαίδευσης για δάσκαλο γιόγκα 200 ημερών με τον Ekam Yogashala και για μένα ήμουν εμπειρία που αλλάζει τη ζωή μου. Έμαθα τόσα πολλά νέα ασιατικά γιόγκα, διαλογιστικά ταχνίκια και περισσότερα έμαθα για το σώμα μου. Οι δάσκαλοι γνώριζαν πολύ...καλά, το προσωπικό ήταν τόσο φιλικό και πάντα πρόθυμο να βοηθήσει τους μαθητές. Μου λείπουν οι 28 μέρες που πέρασα στο Ekam Yogashala. Προσωπικά συστήνω αυτό το σχολείο σε όλους όσους έρχονται στην Ινδία για την κατάρτιση των δασκάλων γιόγκα. Σας ευχαριστώ πολύ για όλη την οικογένεια Ekam Yogashal. Θα δούμε σύντομα σε 300 ώρες πορεία.Περισσότερα\nEkam Yogashala: Εκπαίδευση με το καλύτερο\nΗ εμπειρία στο Ekam Yogashala είναι πολύ αναγκαία. Προσφέρει μόνο την ήσυχη απόδραση που ψάχνετε όταν βρίσκεστε σε ένα καταφύγιο γιόγκα και βοηθά επίσης στην αναζωογόνηση του νου και των αισθήσεων. Αν είστε λαχτάρα για την κατάλληλη κατάρτιση των εκπαιδευτικών γιόγκα και ψάχνετε για ένα...διάλειμμα από τα εγκόσμια, τα προγράμματα του Ekam Yogashala είναι η τέλεια εφαρμογή.Περισσότερα\nΤο Ekam Yogashala είναι μια διαφωτιστική εμπειρία\nΠήγα στο Rishikesh και προσγειώθηκα σε μια τάξη γιόγκα του Ekam Yogashala. Δεν ήταν μόνο δροσιστικό και χαλαρωτικό για το σώμα και το μυαλό, αλλά ταυτόχρονα ήταν πολύ διαφωτιστικό. Έχει εκπλαγεί από το πρόγραμμα κατάρτισης των δασκάλων γιόγκα εκεί καθώς και την ειλικρίνεια με την...οποία χειρίζονται τα μαθήματα.Περισσότερα\nΈχω ασκήσει γιόγκα μόνος μου για περίπου 2 χρόνια και ήθελα να αλλάξω το πάθος μου για αυτή την αρχαία ινδική μορφή τέχνης στο επάγγελμά μου. αποφάσισα ότι αν πρέπει να το μάθω και να γίνω κήρυκας της τέχνης τότε ίσως να το μάθω από...τα καλύτερα των καλύτερων. Έτσι, πέταξα κάτω στην Dharamshala και εγώ ο ίδιος εγώ στο πρόγραμμα κατάρτισης δασκάλων γιόγκα. Η εμπειρία ήταν εμπλουτισμό να πω το λιγότερο. Έμαθα τους νομάρχες πώς να κάνουν τις διάφορες ασάνες και πώς να τις διδάσκουν στους ανθρώπους ώστε να βρουν μια αρμονική κατάσταση του νου και του σώματος.Περισσότερα\nΈνα γαλήνιο καταφύγιο της γιόγκα\nΈφτασα στους λόφους αισθάνθηκα λίγο ανησυχούν για τη σκηνή γιόγκα στο Rishikesh, αλλά Ekam Yogshala, ένα κέντρο γιόγκα που έχει πιστοποιηθεί από το Yoga Alliance, έβαλε το μυαλό μου άνετα με τις υπηρεσίες συγκριτικής αξιολόγησης και τις συνεδρίες γιόγκα. Όχι μόνο οι τεχνικές, αλλά όλες...οι εγκαταστάσεις από τη διαμονή, το φαγητό, τους δασκάλους και τα προγράμματα είναι απλά υπέροχα. Συνιστάται!Περισσότερα\nΛάβετε γρήγορα απαντήσεις από το προσωπικό του Ekam Yogashala και από προηγούμενους επισκέπτες.


Στην αντεπίθεση ο Συριακός Στρατός! Σφοδρή επίθεση σε όλη τη Βορειοδυτική Συρία! - Hub News\nΑρχική ΚΟΣΜΟΣ Στην αντεπίθεση ο Συριακός Στρατός! Σφοδρή επίθεση σε όλη τη Βορειοδυτική Συρία!\nΣτην αντεπίθεση ο Συριακός Στρατός! Σφοδρή επίθεση σε όλη τη Βορειοδυτική Συρία!\nΣύμφωνα με επιτόπιες αναφορές από το πεδίο της μάχης, ο αραβικός στρατός της Συρίας, μαζί με τα επίλεκτα σώματα της Ρεπουμπλικανικής Φρουράς ξεκίνησαν τη μέρα των επιθέσεων επικεντρώνοντας βαριά πυρά σε στρατηγικό ύψωμα γύρω από την πόλη Κομπάνι, στην περιοχή Jabal Al-Akrad.\nΟ υπόλοιπος Συριακός στρατός αναμένεται να ακολουθήσει τις επιθέσεις, όπου από ώρα σε ώρα θα αναλάβει την επίθεση βάλλοντας κατά σημείων στην περιοχή του Κομπανίου, συμπεριλαμβανομένων χαρακωμάτων και θέσεων που ανήκουν σε σε τζιχαντιστές και ομάδες του Ισλαμικού Κόμματος του Τουρκεστάν.\nΕν τω μεταξύ, στο νότιο Ιντλίμπ, η 25η Μεραρχία των ειδικών δυνάμεων αποστολής του Συριακού Αραβικού Στρατού, συνεχίζει τις στρατιωτικές επιχειρήσεις στην περιοχή Al-Zawiya, με σκοπό να κάμψει την αποφασιστικότητα του εχθρού. Για να εξυπηρετηθεί αυτός ο σκοπός, οι επιθέσεις στο σημείο λαμβάνουν χώρα με έντονες επιθέσεις του πυροβολικού ενάντια σε θέσεις τζιχαντιστών στις πόλεις Al-Fatirah, and Al-Bara’a.\nΕπίσης, σύμφωνα με τις πηγές, ο Συριακός Στρατός σκοπεύει να επικεντρώσει τις επιθέσεις του και στην πεδιάδα Al-Ghaab, η οποία βρίσκεται δίπλα στην περιοχή Jabal Al-Zawiya.\nΟι πρόσφατες επιθέσεις του Συριακού Στρατού έρχονται να ανατρέψουν τις προσπάθειες των τζιχαντιστών, οι οποίοι τις τελευταίες μέρες επιχειρούσαν να αναπτυχθούν στην περιοχή του Al-Ghaab, και στο μεταξύ στόχευαν και στρατιώτες της κοινής ρωσο-τουρκικής περιπολίας.\nΠροηγούμενο άρθροΚορωνοϊός: Συναγερμός από τους ειδικούς! Αυτά είναι τα νέα μέτρα της κυβέρνησης!\nΕπόμενο άρθροΕμπρηστικά δημοσιεύματα από τουρκικά ΜΜΕ, περί δήθεν ‘προκλητικών ενεργειών’, από Ελληνικό C-130!


Μέτρα προστασίας ζητούν οι οδηγοί ταξί (vid) - Patrida TV\nΜέτρα προστασίας ζητούν οι οδηγοί ταξί (vid)\nΕπίθεση δέχτηκε ένας 25χρονος οδηγός ταξί χτες το βράδυ, όταν πήρε μετανάστη από τη ΒΙΑΛ για να τον μεταφέρει στην περιοχή της Αγίας Ερμιόνης. Σύμφωνα με τα όσα καταγγέλλει ο οδηγός, ο μετανάστης λίγο πριν τον φτάσει στον προορισμό του έβγαλε ένα μαχαίρι και τον απείλησε, ζητώντας το πορτοφόλι του.\nΟ 25χρονος του έδωσε το πορτοφόλι του, το οποίο είχε μέσα 300€ και ο μετανάστης έφυγε προς άγνωστη κατεύθυνση με την υποδιεύθυνση ασφάλειας έχει αναλάβει την επίθεση. Σύμφωνα με τον εκπρόσωπο των οδηγών ταξί Λ.Νεαμονίτη ανάλογα περιστατικά έχουν καταγραφεί και στο παρελθόν, με δεδομένο ότι πρόσφυγες και μετανάστες, λόγω των συνθηκών, είναι οι μοναδικοί πελάτες των ταξί.\nΌπως λέει ο κ. Λ.Νεαμονίτης ο μόνος τρόπος για να προστατευτούν οι επαγγελματίες από ανάλογα περιστατικά είναι να τοποθετήσουν ειδικό προστατευτικό ανάμεσα στον πελάτη και τον οδηγό, με το σωματείο τους να έχει καταθέσει σχετικό αίτημα στο αρμόδιο Υπουργείο, μιας και οποιαδήποτε μετατροπή μέσα στα ταξί δεν επιτρέπεται.\nΠροηγούμενο άρθροΓιορτάζεται το θαύμα της Αγίας Παρασκευής στον ομώνυμο Ι.Ν. στο Καστέλλο\nΕπόμενο άρθροΜετά τη νομιμοποίηση του Ιωνικού, σε τροχιά αδειοδότησης και το Κλειστό της Χίου (vid)


Γιώργος Χατζημάρκος : Μπαίνουμε στο 2021 με χαμόγελο και αισιοδοξία!» – 12vima\n4 Ιανουαρίου 2021 08:02\n– Το μέλλον των νησιών μας, αλλάζει με ένα πολύ καθοριστικό τρόπο με το Τέλος μιας Εποχής Υποχρηματοδότησης\n– Είμαστε ΕΝΑ ΚΟΙΝΟ ΜΕΤΩΠΟ το οποίο, με πολύ καθαρό μυαλό, έρχεται να ασχοληθεί με το πρόβλημα\n– Το 2020, μας ‘χτύπησε’ σκληρά, μας τραυμάτισε αλλά ΔΕΝ μας νίκησε!\nΤο Νότιο Αιγαίο ήταν σίγουρα, ο μεγάλος κερδισμένος της πιο δύσκολης χρονιάς σε όλα τα επίπεδα.\nΑν και τα νησιά στην περιοχή του Νοτίου Αιγαίου, οι Κυκλάδες και τα Δωδεκάνησα θεωρήθηκαν από την έναρξη της κρίσης της πανδημίας του κορωνϊού ότι θα ήταν οι πύλες εισόδου για την έξαρση των κρουσμάτων του ιού και ότι δεν επρόκειτο να υπάρχει καθόλου τουριστική κίνηση, τελικά αποδείχθηκε το ακριβώς αντίθετο.\nΤα νησιά μας, κατάφεραν και να θωρακιστούν υγειονομικά και να κάνουν τουρισμό εν μέσω πανδημίας και να προχωρήσουν έργα που είχαν βαλτώσει εδώ και δεκαετίες. Και όλα αυτά, χάρη στην ‘κεφαλή’ της Περιφέρειας Νοτίου Αιγαίου που είναι ο περιφερειάρχης, Γιώργος Χατζημάρκος.\nΔιαχειρίστηκε την υγειονομική κρίση με άριστο τρόπο, έδωσε μάχες για να εξοπλίσει τις δομές υγείας σε όλα τα νησιά και συνεχίζει.\nΕπίσης, κατάφερε με πολλούς αγώνες να αλλάξει τη χρηματοδοτική κατηγορία του Νοτίου Αιγαίου, που θα φέρει διπλάσιες χρηματοδοτήσεις ΕΣΠΑ μέσα στη νέα προγραμματική περίοδο 2021 – 2027.\nΚατάφερε να προχωρήσει τα έργα που ήταν σταματημένα ενώ μέχρι και την Γέφυρα στο Χαράκι την προχώρησε και θα παραδοθεί πριν το καλοκαίρι!\nΜε δικές του πρωτοβουλίες προχώρησε στο άνοιγμα του τουρισμού, με το ένα εκατομμύριο ξένων επισκεπτών που ήρθαν με διεθνείς πτήσεις τσάρτερ στα νησιά του Νοτίου Αιγαίου.\nΈγιναν πολλές παρεμβάσεις στο οδικό δίκτυο, σε έργα υποδομής σε όλα τα νησιά καθώς και έργα αντιπλημμυρική προστασίας.\nΕπίσης κατάφερε να προχωρήσει στην δημιουργία νέου αναπτυξιακού οργανισμού αλλά και του νέου ΦΟΔΣΑ Νοτίου Αιγαίου, για τη διαχείριση των απορριμμάτων.\nΌλα αυτά, με δύο λοκντάουν, εν μέσω πανδημίας και με πολλές ελλείψεις.\nΟ ΓΙΩΡΓΟΣ ΧΑΤΖΗΜΑΡΚΟΣ ΓΙΑ ΤΟ 2021\nΣε δηλώσεις που έκανε στους δημοσιογράφους την παραμονή της έλευσης του νέου έτους, είπε αναλυτικά:\n«Αυτές είναι μέρες γιορτής αλλά επειδή είναι και το κλείσιμο της χρονιάς, κάνουμε πάντα τον απολογισμό μας. Να ευχηθώ σε όλους τους νησιώτες και σε όλο τον κόσμο, το 2021 να φέρει επιτέλους την λύτρωση από την αγωνία του κορωνοϊού. Να πάρουμε πίσω την ζωή μας και να επιστρέψουμε στην κανονικότητα. Σε ό,τι αφορά εμάς, κάνουμε τον απολογισμό μας. Κλείνει μια δύσκολη χρονιά –δεν μπορούσαμε να φανταστούμε πόσο δύσκολη θα ήταν. Το 2020 μας ‘χτύπησε’ σκληρά, μας τραυμάτισε αλλά αυτό που λέω και στους συνεργάτες μου, είναι ότι ΔΕΝ μας νίκησε! Δεν μας νίκησε, γιατί μείναμε όρθιοι όλο αυτό το διάστημα, δίνοντας καθημερινή μάχη και προσπαθώντας να διαχειριστούμε όσα περισσότερα ζητήματα μπορούσαμε. Με ένα σχέδιο δικό μας. Κι έχει μεγάλη σημασία, η ψυχολογία με την οποία μπαίνεις μέσα σε μια κατάσταση. Δεν θα αφήσουμε καμία κατάσταση, όσο δύσκολη κι αν είναι να μας κερδίσει. Και γι αυτό δεν αφήσαμε κανένα ζήτημα το οποίο δεν προσπαθήσαμε να το διαχειριστούμε. Δεν κρυφτήκαμε το 2020, πίσω από κουβέντες περί μετάθεσης ευθυνών, αρμοδιοτήτων κ.λπ. Ήμασταν όλο αυτό το διάστημα, σε πλήρη συναγερμό με όλους τους συνεργάτες μας ενώ βρισκόμασταν σε καθημερινή επαφή με την κυβέρνηση. Θέλω να πω ότι στον πολιτικό μου βίο, δεν τσιγκουνεύτηκα ποτέ το ‘ευχαριστώ’ και σε αντίπαλο πολιτικό –και αυτό, είναι αποτυπωμένο στο βιογραφικό μου. Αισθάνομαι τυχερός, που σε αυτή τη δύσκολη περίοδο είχα δίπλα μου ανθρώπους με τους οποίους μπορούσα να επικοινωνήσω εύκολα, να ανταλλάξω σκέψεις και να προωθήσω ζητήματα. Το αποτέλεσμα, αλλάζει με ένα πολύ καθοριστικό τρόπο, το μέλλον των νησιών μας: αυτό με το Τέλος μιας Εποχής Υποχρηματοδότησης (20 χρόνια συζήτηση για τα νησιά μας και πόσο στερηθήκαμε χρήματα και ευκαιρίες). Έγιναν πολλά: ξεκινήσαμε πριν από τρία χρόνια αυτή την πολύ μεγάλη επίθεση σε αυτό το πρόβλημα. Από τις Βρυξέλλες όπου έπρεπε να αλλάξει ο κανονισμός,, ο τρόπος υπολογισμού κ.λπ. Τα καταφέραμε κι έγινε η αλλαγή της κατάταξης της Περιφέρεια Νοτίου Αιγαίου. Όμως, αυτή η διαδρομή καταλήγει σε μια εθνική κυβέρνηση. Στο εσωτερικό κάθε ευρωπαϊκής χώρας. Σε αυτή την κυβέρνηση, είχαμε ανθρώπους που μας άκουσαν, κατάλαβαν, είχαμε συνεργάτες που μας στήριξαν κι έτσι φτάσαμε σε αυτή την επιτυχία. Προφανώς, είναι αποτέλεσμα μιας μεγάλης συλλογικής προσπάθειας. Κι αυτό που θέλω να πω σε όλους τους συμπατριώτες μας, είναι ότι απέναντι στις μεγάλες προκλήσεις, στα προβλήματα, στην αγωνία που βγάζει η περίοδος αυτή είμαστε ΕΝΑ ΚΟΙΝΟ ΜΕΤΩΠΟ το οποίο, με πολύ καθαρό μυαλό, έρχεται να ασχοληθεί με το πρόβλημα. Και νομίζω πως αυτό που το 2020 πετύχαμε, είναι το καλύτερο διαβατήριο για το επίσης 2021 που έρχεται. Σίγουρα, θα είναι λιγότερο δύσκολο από το 2020 –αφού ήρθε ήδη η μεγάλη ελπίδα με το εμβόλιο. Κι έτσι όλοι πιστεύουμε ότι θα λυτρωθούμε από αυτή την αγωνία. Μακάρι να ανταμωθούμε σύντομα… χωρίς τις μάσκες γιατί αυτό θα σημαίνει ότι θα έχουμε νικήσει τον μεγάλο αυτό εχθρό. Είναι μεγάλες οι πληγές που αφήνει πίσω της αυτή η κατάσταση –σε παγκόσμιο επίπεδο. Οι πληγές που η πανδημία αφήνει στα νησιά μας είναι οι μικρότερες. Κι αυτό γιατί ήμασταν εκεί, είχαμε σχέδιο, επιμονή, αφοσίωση και την βούληση να μην λυγίσουμε, να μην μας πάρει από κάτω και σήμερα στεκόμαστε όρθιοι. Μπαίνουμε στο 2021 με χαμόγελο και αισιοδοξία!»\nΡόδος: Ο ανοιξιάτικος καιρός… γέμισε την παραλία (ΦΩΤΟ)


Καλμαζίδης: «Δυνατό παιχνίδι αυτό με τον Παναθηναϊκό, ο κόσμος είναι η... ένεση μας» | SDNA\nΚαλμαζίδης: «Δυνατό παιχνίδι αυτό με τον Παναθηναϊκό, ο κόσμος είναι η... ένεση μας»\nΟ Γιάννης Καλμαζίδης μίλησε για το ντέρμπι της Παρασκευής (25/11, 19:15) με τον Παναθηναϊκό, επισημαίνοντας τη δυσκολία της αναμέτρησης ενώ παράλληλα τόνισε πως ο κόσμος του Δικεφάλου δίνει ώθηση στην ομάδα ώστε να βγάλει τον καλύτερο της εαυτό.\nΔεύτερο διαδοχικό ντέρμπι για τον Δικέφαλο, που φιλοξενεί τον Παναθηναϊκό στο PAOK Sports Arena, με τον Ελληνοσουηδό τεχνικό να τονίζει πως οι «ασπρόμαυροι» έχουν πλέον συνηθίσει στο απαιτητικό πρόγραμμα, ενώ παράλληλα τόνισε πως θέλουν τον κόσμο στο πλευρό τους.\nΓια το ντέρμπι με τον Παναθηναϊκό: «Είναι ένα πολύ δύσκολο παιχνίδι. Ο Παναθηναϊκός είναι πρώτος και έχει κάνει μια πάρα πολύ καλή πορεία μέχρι τώρα. Κέρδισε και μέσα στο γήπεδο του στο τελευταίο παιχνίδι. Θα είναι ένα πολύ δυνατό παιχνίδι, ελπίζω να είμαστε καλά κα να μπορέσουμε να ανταποκριθούμε στις συνθήκες του παιχνιδιού».\nΓια το απαιτητικό πρόγραμμα του ΠΑΟΚ: «Πρόγραμμα βουνό είχαμε όλη την προηγούμενη περίοδο. Είμαστε συνηθισμένοι πλέον σε αυτά. Αυτό που θέλω εγώ είναι να είμαστε υγιείς και να παρατάξουμε την ομάδα όπως θέλουμε μέσα στο γήπεδο. Αυτός είναι ο δικός μου... πονοκέφαλος».\nΑναφορικά με τη συμβολή του κόσμου: «Πλεονέκτημα δεν ξέρω αν έχουμε αλλά σίγουρα ο κόσμος πάντα μας βοηθάει και είναι στο πλευρό μας. Δίνει μια "ένεση" ώστε να βγάλουμε τον καλύτερο μας εαυτό».


Η ώρα της Αναστάσεως του Κυρίου – orthodoxon aritirion's Blog\nΔιαρκής Ιερά Σύνοδος, Η Ανάσταση, Ιερείς/Επίσκοποι\nΗ ώρα της Αναστάσεως του Κυρίου\nDate: 01/05/2021Author: aritirion\nΓράφει ο Πρωτ. Νικόλαος Μοναστηριώτης\nΑρχιερατικός Επίτροπος Πόλεως Κέρκυρας\nΔιάβασα με ενδιαφέρον διάφορα κείμενα το τελευταίο διάστημα –ως και το κείμενο του Σεβασμιωτάτου Μητροπολίτου Πειραιώς κ. Πειραιώς, «Διευκρινίσεις περί της ώρας της Αναστάσεως» – σχετικά με την ώρα τέλεσης της Αναστάσιμης Θείας Λειτουργίας και θα ήθελα να εκφράσω ταπεινά τις απόψεις μου επί των θέσεων που έχουν δημοσιευθεί.\nΚατ’ αρχήν θεωρώ πως όλοι παραδεχόμαστε ότι μέσα σε μία ημέρα μπορεί να τελεστεί μόνο μία Θ. Λειτουργία από τον ίδιο κληρικό και στην ίδια Αγία Τράπεζα.\nΤούτου δοθέντος τίθεται το ερώτημα: πως διαχωρίζεται η μία ημέρα από την άλλη; Κάποιοι θεωρούν ότι η ημέρα αλλάζει στις 12 τα μεσάνυχτα, κάποιοι άλλοι με την τέλεση του Εσπερινού ως πρώτης ακολουθίας της λειτουργικής ημέρας. Νομίζω ότι η σωστή απάντηση δεν είναι καμμία από τις δύο παραπάνω. Και εξηγούμαι.\nΜπορεί ο Εσπερινός να είναι η πρώτη ακολουθία της λειτουργικής ημέρας, ωστόσο δεν σηματοδοτεί την αλλαγή της “φυσικής” ημέρας.\nΟ Εσπερινός μας εισάγει στην εορτή της ημέρας που ξημερώνει, δεν αποτελεί την έναρξή της.\nΑν υιοθετήσουμε την ακολουθία του Εσπερινού ως σημαίνουσα την αλλαγή της ημέρας, τότε θα έπρεπε και η νηστεία της Παρασκευής λ.χ. να σταματάει το απόγευμα της αυτής ημέρας ή η κατάλυση της Πέμπτης να σταματάει το απόγευμα της Πέμπτης.\nΥπάρχει, όμως, αυτή η πρακτική στην Παράδοση της Εκκλησίας μας;\nΕπίσης η προηγιασμένη Θ. Λειτουργία των Παρασκευών της Μ. Τεσσαρακοστής πότε τελείται τελικά, την Παρασκευή ή το Σάββατο επειδή τελείται μετά τον Εσπερινό;\nΑν τελείται την Παρασκευή τότε δεν παίζει ρόλο στην αλλαγή της ημέρας η ακολουθία του Εσπερινού. Αν τελείται το Σάββατο τότε πως γίνεται να λειτουργούμε πάλι τα πρωινά των Σάββατων της Μ. Τεσσαροκοστής;\nΤο ίδιο ισχύει και για τις Λειτουργίες της παραμονής των Χριστουγέννων και των Θεοφανείων.\nΤο ότι γίνονται συναπτά με την ακολουθία του Εσπερινού ουδόλως σημαίνει ότι έχουμε περάσει στην επόμενη ημέρα, διότι σε αυτή την περίπτωση δεν θα μπορούσαμε να τελέσουμε και δεύτερη Θ. Λειτουργία (εκτός αν τελικά δεν ισχύει αυτός ο κανόνας περί της μη τέλεσης δύο Θ. Λειτουργιών την ίδια ημέρα).\nΑκόμη και στα πρώιμα βυζαντινά χρόνια όταν οι Λειτουργίες αυτές τελούνταν όντως το απόγευμα και όχι το πρωί όπως σήμερα (αφού προηγούνταν βέβαια ολοκληρωτική νηστεία-αφαγία), ακολουθούσε ολονύκτια ακολουθία με μακράς διαρκείας πανυχίδα και όρθρο προκειμένου να τελεστεί η πανηγυρική Θ. Λειτουργία τις πρώτες πρωινές ώρες της επόμενης ημέρας.\nΑκόμη περισσότερο πρέπει να σκεφτούμε το εξής: η Λειτουργία της Μ. Πέμπτης τελείται την Μ. Πέμπτη ή μήπως την Μ. Παρασκευή;\nΑν άλλαζε η ημέρα με τον Εσπερινό τότε η Θ. Λειτουργία της Μ. Πέμπτης θα τελούνταν την Μ. Παρασκευή.\nΕίναι αυτό αποδεκτό θεολογικά, λειτουργικά, κανονικά και παραδοσιακά;\nΝομίζω ότι η απάντηση είναι προφανής και πρέπει να είναι και ο οδηγός μας για την λύση του προβλήματος που αφορά την ώρα της Αναστάσιμης Θ. Λειτουργίας.\nΑν η Θ. Λειτουργία της Μ. Πέμπτης γίνεται όντως την Μ. Πέμπτη παρόλο που προηγείται ο Εσπερινός, τότε αναγκαστικά το ίδιο θα ισχύει και για την Θ. Λειτουργία του Μ.Σαββάτου: ή τελείται το Μ. Σάββατο ή τελούνται δύο Λειτουργίες την Κυριακή του Πάσχα.\nΑν η Λειτουργία του Μ.Σαββάτου λογίζεται ως πρώτη Λειτουργία της Κυριακής του Πάσχα, τότε η Λειτουργία της Μ.Πέμπτης πρέπει να λογιστεί ως Λειτουργία της Μ.Παρασκευής, πράγμα άτοπο.\nΕπομένως πότε αλλάζει η ημέρα; Προφανώς με την πάροδο της νύχτας. Αυτή η αρχή τηρείται και στο Άγιο Όρος στο οποίο αναφέρεται ο Άγιος Πειραιώς στο πρόσφατο κείμενό του.\nΣτο Άγιο Όρος λοιπόν, παρά το ότι τηρείται το βυζαντινό ωρολόγιο, εντούτοις ουδέποτε τελείται Θ. Λειτουργία πριν το φυσικό μεσονύχτιο, πριν δηλαδή αρχίσει η νύχτα να κατηφορίζει προς την ανατολή του ηλίου (δεν έχει σημασία αν τη μέση της νύχτας την ονομάζουμε 12η ή 1η ή 6η ή κάτι άλλο).\nΓι’ αυτό άλλωστε και οι ακολουθίες στις Ιερές Αγρυπνίες είναι πολύωρες, προκείμενου να παρέλθει η νύκτα.\nΣυμπερασματικά (συνειδητά παρέμεινα μόνο στην λειτουργική διάσταση του θέματος. Δεν επεκτάθηκα στο εγειρόμενο ζήτημα της ευχαριστιακής νηστείας προ της Θ. Μετάληψης που είναι εξίσου σοβαρό για λόγους κανονικούς και ποιμαντικούς): Δεν είναι η ακολουθία του Εσπερινού που σηματοδοτεί την έναρξη της ημέρας αλλά η πάροδος της νύκτας –καὶ ἐγένετο ἑσπέρα καὶ ἐγένετο πρωὶ ἡμέρα μία. Η 12η νυχτερινή είναι όντως ώρα του κοσμικού ωρολογίου.\nΕίναι όμως μια συμβατική ώρα που σημαίνει την μέση της νύκτας και την καθοδική της πορεία προς το ξημέρωμα της νέας ημέρας, που βέβαια υιοθετήθηκε από την Εκκλησιαστική πράξη κατ’ οικονομίαν.\nΑν με τις εφετινές συνθήκες λόγω της πανδημίας δεν είναι επιτρεπτό από τις κρατικές αρχές να εορταστεί η Ανάσταση κατά το λειτουργικό έθος, τότε η ορθή λειτουργικά, κανονικά και παραδοσιακά λύση είναι μία: η τέλεση της Αναστάσιμης Θ. Λειτουργίας όρθρου βαθέος της μιας των Σαββάτων, της Κυριακής ημέρας του Πάσχα.\nΠροηγούμενο Previous post: Η πονηρία του Σατανά\nΕπόμενη Next post: Η μετάνοια, λύση όλων των προβλημάτων μας


Μαύρη Θάλασσα Τουρκία\n19/10/2020, 23:37 2\nΕυκαιρία να την κάνετε τζαμί, τυλίξτε και ένα hijab στην γκλάβα σας και βουτήξτε να προσκυνήσετε.\nΌπου και να ψάξετε βρίσκετε την Ελλάδα! Το χώμα της Μικρά Ασίας και το νερό της Μαύρης Θάλασσας φωνάζουν ΕΛΛΑΔΑ. Κατά τα άλλα έχετε το θράσος να μιλάτε για "Γκαλιάσιες Πατλίθες". Δεν φτάνει που μας χρωστάτε εδάφη, θέλετε να μας κλέψετε και άλλα;


Οι ΗΠΑ δεν είναι πια κορυφαίες σε ανταγωνιστικότητα - agrinio24.gr\nΑρχική ΟΙΚΟΝΟΜΙΑ Οι ΗΠΑ δεν είναι πια κορυφαίες σε ανταγωνιστικότητα\nΟ Ντόναλντ Τραμπ δικαιολογημένα επαίρεται για την επιτυχημένη πορεία των επιχειρήσεών του. Τα οικονομικά ενός κράτους, όμως, είναι διαφορετική υπόθεση. Έπειτα από χρόνια η ιστορία θα γράψει ότι επί των ημερών του – και εξαιτίας των εμπορικών πολέμων που ο ίδιος ο αμερικανός πρόεδρος έχει κηρύξει – οι ΗΠΑ έχασαν την κορυφαία θέση στην κατάταξη των χωρών του πλανήτη αναφορικά με την ανταγωνιστικότητα της οικονομίας τους, που ανακοινώνει κάθε χρόνο από το 1979 το Παγκόσμιο Οικονομικό Φόρουμ (WEF) του Νταβός.\nΣτην εφετινή Έκθεση για την Ανταγωνιστικότητα που ανακοίνωσε το WEF οι ΗΠΑ περνούν στη δεύτερη θέση, πίσω από τη Σιγκαπούρη. Η αμερικανική οικονομία δεν είναι πλέον η πλέον παραγωγική και με τις καλύτερες αναπτυξιακές προοπτικές μακροπρόθεσμα, όπως ήταν έως και πέρυσι. Αν και παραμένουν «μια δύναμη καινοτόμα», ορισμένα «ανησυχητικά σημάδια» έχουν κάνει την εμφάνισή τους, κατά τους συντάκτες της Έκθεσης.\nΔείτε ακόμη: Συρία – Οι πρώτες αποδράσεις τζιχαντιστών και ο κίνδυνος αναγέννησης του ISIS\n«Είναι σημαντικό να φροντίζουν οι χώρες να είναι ανοικτές στο διεθνές εμπόριο», εξηγεί η Σααντιά Ζαϊντί, μία εκ των διευθυντικών στελεχών του Φόρουμ. Η γεννηθείσα στο Πακιστάν απόφοιτος της Οικονομικής Σχολής του Χάρβαρντ παραδέχθηκε ότι ακριβή στοιχεία για την επίδραση πρωτίστως της σινοαμερικανικής εμπορικής διαμάχης στο δείκτη ανταγωνιστικότητας των ΗΠΑ δεν υπάρχουν ακόμα. Πρόσθεσε, ωστόσο, ότι είναι πρόδηλη μια κάμψη της βούλησης των επενδυτών να τοποθετήσουν τα κεφάλαιά τους στη χώρα.\n«Όλα δείχνουν ότι οι επενδύσεις θα επηρεαστούν σε βάθος χρόνου. Θα επηρεαστούν όσοι λαμβάνουν τις αποφάσεις διότι θα επηρεαστεί η άποψη που έχουν για τις Ηνωμένες Πολιτείες οι μη-αμερικανοί επιχειρηματίες», εξήγησε η Ζαϊντί σε συνέντευξη τύπου στη Γενεύη.\nΧάνουν κι απ’ τους Κινέζους\nΠέρα από τα εμπορικά σύνορα που βάλθηκε να υψώσει ο Τραμπ γύρω από τις ΗΠΑ για να προστατεύσει, τάχα, τους Αμερικανούς πολίτες, η υποχώρηση της χώρας στη δεύτερη θέση των πλέον ανταγωνιστικών οικονομιών οφείλεται σε καθοριστικό βαθμό και σε μια σοβαρή κοινωνική εξέλιξη που επίσης θα στιγματίσει αρνητικά τη θητεία του σημερινού προέδρου. Όπως τόνισε η Σααντιά Ζαϊντί, οι ΗΠΑ έχασαν την πρωτιά επειδή το προσδόκιμο των Αμερικανών να ζήσουν με καλή υγεία έπεσε χαμηλότερα από το προσδόκιμο των Κινέζων!\nΤην περυσινή χρονιά ο Παγκόσμιος Οργανισμός Υγείας (ΠΟΥ) εκτίμησε ότι ένα παιδί που γεννιέται στην Κίνα προσδοκά να ζήσει 68,7 χρόνια με καλή υγεία έναντι 68,5 χρόνων που προσδοκά ένα παιδί που γεννιέται στις ΗΠΑ. Η Έκθεση του Φόρουμ του Νταβός μετρά, εξάλλου, την ανταγωνιστικότητα σε μια κλίμακα από το μηδέν έως το 100 που συγκροτείται με βάση τις υποδομές, την υγεία, την αγορά εργασίας, το χρηματοοικονομικό σύστημα, την ποιότητα των δημοσίων θεσμών και το άνοιγμα της οικονομίας κάθε χώρας.\nΗ Σιγκαπούρη κατέκτησε την κορυφαία θέση της λίστας με 84,8 μονάδες στις 100 επειδή τα λιμάνια της εκμεταλλεύθηκαν τον πόλεμο δασμών που μαίνεται μεταξύ των μεγάλων οικονομικών και εμπορικών δυνάμεων. Οι ΗΠΑ υποχώρησαν στις 83,7 μονάδες από τις 85,6 που ήταν το 2018. Τρίτο με 83,1 μονάδες το Χονγκ Κονγκ που σκαρφάλωσε τέσσερις θέσεις στην κατάταξη. Στην τέταρτη θέση σκαρφάλωσε η Ολλανδία (από έκτη που ήταν το 2018), ενώ στην πέμπτη υποχώρησε (από την τέταρτη) η Ελβετία. Την πρώτη δεκάδα συμπληρώνουν η Ιαπωνία, η Γερμανία (έχασε 4 θέσεις, ήταν τρίτη πέρυσι), η Σουηδία, η Βρετανία και η Δανία.


Πωλείται τριόροφη οικοδομή (ισόγειο κατασκευασμένο και δύο όροφοι ημιτελείς- στα τούβλα με άδεια οικοδομής του 1990) στο Χαϊδάρι οδός Καλαμών αρ. 14, συνολικής επιφάνειας ορόφων 333 τ.μ. σε οικόπεδο 164 τ.μ. Τιμή 120.000 ευρώ συζητήσιμη.\nΤηλέφωνο επικοινωνίας : 2104119240


Ποια είναι η Σχέση Ακμής και Διατροφής; | FREZYDERM\nΑΡΧΙΚΗ ΣΕΛΙΔΑ > Ομορφιά > Ακμή > Ποια είναι η Σχέση Ακμής και Διατροφής;\nΠοια είναι η Σχέση Ακμής και Διατροφής;\nΝαι, το πώς φροντίζουμε το δέρμα μας όταν έχει ακμή είναι σημαντικό, για να αντιμετωπίσουμε τα συμπτώματά της. Αλλά όχι, δεν είναι το μόνο που μετράει. Η σωστή διατροφή μπορεί επίσης να μας χαρίσει ένα πρόσωπο που λάμπει από υγεία, αρκεί να ξέρουμε τι βάζουμε στο πιάτο μας.\nΤο μενού έχει… καθαρό δέρμα\nΜία μερίδα σολομό, παρακαλώ\n…και τόνο και σαρδέλες και οποιοδήποτε λιπαρό ψάρι πλούσιο σε Ω- 3 λιπαρά οξέα, βιταμίνες του συμπλέγματος Β, βιταμίνη Ε, βιταμίνη Α, ψευδάργυρο και πρωτεΐνες. Όλα αυτά τα συστατικά έχουν αντιφλεγμονώδεις ιδιότητες, μειώνουν σημαντικά τις βλάβες στο δέρμα και το βοηθούν να αποκατασταθεί.\nΠορτοκαλάδα η αντιοξειδωτική\nΩς πλούσια πηγή βιταμίνης C, τα εσπεριδοειδή (πορτοκάλια, λεμόνια, γκρέιπφρουτ) έχουν αντιοξειδωτική δράση και καθαρίζουν τον οργανισμό και το δέρμα από τοξίνες. Απολαύστε τα σε χυμούς και σαλάτες και θα δείτε μεγάλη βελτίωση στις κοκκινίλες και τα σημάδια.\nΤσάι το πρωί, τσάι το απόγευμα\nΚαι όχι οποιοδήποτε τσάι αλλά συγκεκριμένα πράσινο το οποίο καταπολεμά τις φλεγμονές και μπορεί να καταστείλει ένζυμα και ανδρογόνα που εμπλέκονται στον σχηματισμό της ακμής.\nΈνα τσαμπί οφέλη\nΤο κόκκινο σταφύλι φημίζεται για τη θαυματουργή του δράση στη φροντίδα του δέρματος. Και όχι τυχαία, αφού διαθέτει υψηλή περιεκτικότητα σε αντιοξειδωτικά και μπορεί να καταπολεμά τις δερματικές μολύνσεις δραστικά και αποτελεσματικά.\nΈνας λίγο υποτιμημένος καρπός που ευτυχώς, τα τελευταία χρόνια παίρνει τη θέση που του αξίζει στο πιάτο μας και στην καρδιά μας και μας χαρίζει απλόχερα τις ευεργετικές του ιδιότητες. Στο θέμα τη ακμής ειδικά, το αβοκάντο είναι ένα ισχυρό «όπλο», αφού συνδυάζει τη δράση των πολύτιμων βιταμινών Ε και C κατά των ατελειών του δέρματος.\nΑγγούρι το δροσιστικό και όχι μόνο\nΞέρατε ότι το αγγούρι είναι ένα κι ένα για το πρήξιμο στα μάτια και για την ενυδάτωση του δέρματος. Αυτό που ίσως δεν ξέρατε, είναι ότι η φλούδα του είναι πλούσια σε διοξείδιο του πυριτίου που προλαμβάνει την εμφάνιση των συμπτωμάτων ακμής και διατηρεί τα σωστά επίπεδα κολλαγόνου στο δέρμα.\nΠροτίμηση στα αμύγδαλα\nΟι αγαπημένοι μας ξηροί καρποί δεν είναι μόνο νόστιμοι αλλά και ευεργετικοί. Τα αμύγδαλα περιέχουν ψευδάργυρο, μαγνήσιο, σελήνιο, φυτικές ίνες, βιταμίνη Ε και βιταμίνες του συμπλέγματος Β, συστατικά που δρουν σε συνεργασία για να βελτιώσουν τα συμπτώματα της ακμής.\nΚαι τώρα που «καθαρίσατε» από προτάσεις διατροφής, θυμηθείτε να καθαρίζετε και το δέρμα σας πρωί και βράδυ για να μειώσετε τη λιπαρότητα. Για να απομακρύνετε την έκκριση σμήγματος χωρίς τρίψιμο και χωρίς ερεθισμούς, ο αφρός Ac–Norm Active Foam Plus είναι η ιδανική λύση. Αν πάλι, θέλετε και προστασία από τους περιβαλλοντικούς ρύπους που επιδεινώνουν το πρόβλημα της ακμής, θέλετε το καθαριστικό υγρό Ac–Norm Active Cleanser. Όσο για εσάς που βιάζεστε να απαλλαγείτε από τα μαύρα στίγματα ή να προλάβετε τη δημιουργία τους, υπάρχει το άνυδρο καθαριστικό gel Ac–Norm Active Wash.\nΚάντε το καλύτερο για τη διατροφή σας, κάντε το καλύτερο για την αντιακνεϊκή σας φροντίδα και… τα καλύτερα έρχονται για το δέρμα σας!\nΚάντε την Επιδερμίδα του Προσώπου σας Τέλεια!\nΕξειδικευμένη Κρέμα για τα συμπτώματα ακμής\nΑφρός καθαρισμού προσώπου για το λιπαρό, με τάση ακμής δέρμα\nΘα ήθελα να ρωτήσω αν σε δέρμα που ενυδατώνεται διαρκώς για λόγους ψωριασης και παρουσιάζει ακμή στα μάγουλα, μπορεί να χρησιμοποιηθεί ο αφρός καθαρισμού ή κάποια από τα άλλα πιο δραστικά σας προιόντα. Ισχυρό καθαρισμό δεν επιλέγω να κάνω τα τελευταία χρόνια καθώς νιώθω πολυ ανελλαστικό και ξηρό το θέρμα χειμώνα – καλοκαίρι και νιώθω καλά μόνο με συνεχή ενυδάτωση.\nΚαλησπέρα Βερονίκη. Δεδομένου ότι έχεις ψωρίαση σε συνδυασμό με ακμή θα προτείναμε να πήγαινες σε κάποιο γιατρό πρώτα.


Sony Mobile - από τη Σουηδία στο Tokyo... - Gadgetfreak :: Not Just Tech\nSony Mobile – από τη Σουηδία στο Tokyo…\nΑνακοίνωση για τελική αλλαγή έδρα των πρώην εργαζόμενων της κοινοπραξίας. Ο Android OEM η ιαπωνική Sony ανακοίνωσε πως θα μετακινήσει το τμήμα των Sony Mobile Communications και θα απολύσει το 15% των ατόμων συνολικά 1000 άτομα.\nΘα μετακινήσει το αρχηγείο της και “certain other functions” από το Lund της Σουηδίας στο Tokyo τον Οκτώβρη του 2012.\nΤα περισσότερα άτομα που θα χάσουν την δουλειά τους θα είναι στη Σουηδία: 650 στο Lund, με τους υπόλοιπους να είναι “primarily consultants in Sweden.” Η διαδικασία θα έχει τελειώσει τον Μάρτιο του 2014 “as the company seeks to increase operational efficiency, reduce costs and drive profitable growth.”\nΗ Sony Mobile λέει πως θα κρατήσει άτομα στο Lund που θα είναι “an important strategic site for Sony Mobile, with the main focus on software and application development,”. Η εταιρία έχει επιχειρήσεις και στο Πεκίνο και η εταιρία θα προχωρήσει και σε άλλες ενέργειες.\nΗ Sony Mobile σχηματίστηκε τον Φλεβάρη του 2012 και η Sony έχει επικεντρώσει τις προσπάθειες της στη σειρά Xperia και στο τέλος του 2011 η Sony Xperia σειρά είχε το 12% των Android κινητών.\nΗ Sony Ericsson ήταν από τις πρώτες στη κατηγορία των smartphone με το P800 να είναι το πρώτο μοντέλο Symbian αφής το 2002.\nony Mobile Communications Announces New Operational Structure and Reduction in Workforce\nGrand Theft Auto V - νέες screenshots...\nToki to Towa - Japanική τεχνοτροπία για games...\nTask killers – δεν βελτιώνουν και πολύ την αυτονομία…\nGoogle ‘Places for Business’ iPhone app


Γιατί τα κοράκια κάνουν σεξ με τα πτώματα άλλων κορακιών;\nΔημοσιεύτηκε: Δευτέρα, 23 Ιουλίου 2018 23:52\nMια ερευνήτρια διερευνά το περίεργο φαινόμενο της νεκροφιλίας των κορακιών...\nΓια αιώνες οι άνθρωποι έχουν συνδυάσει τα κοράκια με τον θάνατο, κυρίως λόγω της ιεροτελεστίας που πραγματοποιούν όταν κάποιο άλλο κοράκι πεθαίνει. Μια μελέτη, όμως της Kaeli Swift του Πανεπιστημίου της Washington επισημαίνει ότι τα νεκρά κοράκια είναι κάτι παραπάνω από απώλεια για την οικογένειά τους. Είναι ένας συνδυασμός απειλητικής προειδοποίησης κι εσωτερικών ενορμήσεων.\nΟι επιστήμονες διαπίστωσαν πως όταν ένα κοράκι εντοπίζει ένα νεκρό κοράκι ή ένα νεκρό πτηνό γενικότερα, το πλησιάζει και αντί να αρχίσει να κράζει για να φωνάξει και άλλα πουλιά όπως παρατηρείται συνήθως, παίρνει στάση αναπαραγωγής πάνω από το νεκρό κουφάρι και ξεκινάει την σεξουαλική πράξη. Τα πειράματα έγιναν σε 309 κοράκια σε ηλικία αναπαραγωγής. Παρατήρησαν την ίδια συμπεριφορά όχι μόνο στα νεκρά κοράκια, αλλά και σε νεκρά περιστέρια ακόμη και σε έναν νεκρό σκίουρο.


Αναρτήθηκε από estring 13/09/2021 0 Σχόλια Ομορφιά,\nΤα σουτιέν βγαίνουν σε πολλά μεγέθη, χρώματα, σχέδια, υφές και φυσικά με ενίσχυση ή χωρίς. Είναι όμως καλό να φοράμε σουτιέν με ενίσχυση ή απλά έτσι τονίζουμε τα φυσικά μας κάλλη; Υπάρχουν πολλές γυναίκες που θα διαφωνούσαν είτε με την μία εκδοχή, είτε με την άλλη, καθώς πάντα η αλήθεια κρύβεται κάπου στη μέση.\nΣουτιέν με Ενίσχυση: ΥΠΕΡ\nΤα περισσότερα σουτιέν διαθέτουν ενίσχυση και μπανέλα. Αυτό έχει μια πολύ λογική εξήγηση καθώς η ενίσχυση κρατάει καλύτερα το στήθος, ειδικά στις γυναίκες που έχουν πλούσιο ντεκολτέ. Ακόμη, η ενίσχυση ανορθώνει το στήθος, δημιουργώντας πιο έντονες καμπύλες και κάνοντας με τον τρόπο αυτό την γυναικεία φιγούρα πολύ πιο ελκυστική. Η ενίσχυση τονίζει το γυναικείο ντεκολτέ και στις περιπτώσεις που η γυναίκα δεν διαθέτει και το πιο πλούσιο στήθος, δημιουργεί ακόμη και την ψευδαίσθηση ενός μεγαλύτερου μεγέθους στήθους.\nΣουτιέν με Ενίσχυση: ΚΑΤΑ\nΣτη σημερινή εποχή, όλο και περισσότερα σουτιέν τείνουν να αφαιρούν την ενίσχυση και να διατηρούν μόνο την μπανέλα. Αυτό οφείλεται στο γεγονός πως οι σημερινές γυναίκες αρχίζουν να γίνονται πιο φιλελεύθερες σε σχέση τις προηγούμενες γενιές και αυτό φυσικά επηρεάζει και την σεξουαλικότητα τους. Οι κατασκευαστές στα γυναικεία σουτιέν, προσπαθώντας να ακολουθήσουν την εποχή, τείνουν να αφαιρούν την ενίσχυση καθώς δεν είναι τόσο άνετη. Ακόμη, η ενίσχυση δημιουργεί την ψευδαίσθηση ενός μεγαλύτερου στήθους, όταν στην πραγματικότητα κάτι τέτοιο δεν ισχύει. Στην προσπάθεια των γυναικών να διεκδικήσουν την σεξουαλικότητα τους, η φυσική μορφή του σώματος, των καμπυλών και του στήθους τους αναδεικνύεται πλέον πιο ρεαλιστικά. Δίχως να κρύβονται, αλλά ούτε δημιουργώντας ψεύτικες φαντασιώσεις.\nΗ επιλογή σουτιέν με ή χωρίς ενίσχυση είναι καθαρά στο χέρι της γυναίκας. Εάν η ίδια βολεύεται με ένα σουτιέν με ενίσχυση γιατί την στηρίζει καλύτερα, αλλά και δείχνει το σώμα της πιο ελκυστικό, τότε αυτό πρέπει να το κάνει δικό της! Εάν πάλι, προτιμά την πιο φυσική ανάδειξη του σώματος της, είναι καλύτερα να επιλέξει ένα σουτιέν χωρίς ενίσχυση! Μπορείς να είσαι σίγουρη πάντως, πως με κάθε σουτιέν της συλλογής μας στο E-string.gr , μπορείς να αναδείξεις το σώμα και τις καμπύλες σου, με τον πιο θηλυκό τρόπο, όποια προσέγγιση κι αν προτιμάς! Ανακάλυψε την συλλογή μας και χάρισε στο look σου την ανανέωση και την άνεση που πάντα έψαχνες!\nΕτικέτες: Σουτιέν με ενίσχυση : Υπέρ & Κατά


Χελιδόνια, Σαντορίνη - Γραφείο - Σπίτι στο MuseumMasters.gr\nΑρχική Σελίδα/Γραφείο - Σπίτι/Ανα Κατηγορίες/Καθρέπτες/Χελιδόνια, Σαντορίνη\nΚαθρέφτης με ανάγλυφα χελιδόνια, λεπτομέρεια από την τοιχογραφία "Κρίνα- Χελιδόνια" της "Άνοιξης" στο Ακρωτήρι της Θήρας, στη Σαντορίνη. Τα χελιδόνια είναι κατασκευασμένα από χαλκό και τοποθετημένα πάνω σε ξύλινο καθρέπτη.\nΗ τοιχογραφία της "Άνοιξης" είναι μία από τις τοιχογραφίες που αποκαλύφθηκαν στον προϊστορικό οικισμό του Ακρωτηρίου της Θήρας. Είναι η μοναδική τοιχογραφία που κοσμούσε ισόγειο χώρο και βρέθηκε ολόκληρη σε τρεις τοίχους του. Παρουσιάζει την αναγέννηση της θηραϊκής φύσης και μάλλον σχετιζόταν με θρησκευτικές γιορτές, που υμνούσαν τον ερχομό της άνοιξης.\nΣτην τοιχογραφία της Άνοιξης εικονίζεται το βραχώδες τοπίο της Στρογγύλης (Σαντορίνη), πριν την Μινωική έκρηξη. Στο βραχώδες ηφαιστειακό τοπίο φαίνονται ανθισμένα κόκκινα κρίνα και ανάμεσά τους πετούν χελιδόνια, μεμονωμένα ή σε ζεύγη. Το έργο αποδίδεται στο ζωγράφο της τοιχογραφίας των Κροκοσυλλεκτριών.\nΗ τοιχογραφία της Άνοιξης βρίσκεται σήμερα στο Εθνικό Αρχαιολογικό Μουσείο της Αθήνας.


Νεκρή 15χρονη από κορωνοϊό στη Θήβα: Δυο φορές την έστειλαν από το νοσοκομείο στο σπίτι της – Νοσοκομείο\nΝεκρή 15χρονη από κορωνοϊό στη Θήβα: Δυο φορές την έστειλαν από το νοσοκομείο στο σπίτι της\nΕρωτήματα προκαλεί η ιστορία της 15χρονης από την Θήβα που κατέληξε από κορωνοϊό. Η μητέρα της βρίσκεται στο νοσοκομείο της Θήβας διασωληνωμένη.\nΕρωτήματα προκαλεί η ιστορία της 15χρονης που κατέληξε από κορωνοϊό στο νοσοκομείο της Θήβας, καθώς όπως αποκαλύπτεται η κοπέλα είχε διαγνωστεί εγκαίρως με κορονοϊό, αλλά δυο φορές οι γιατροί του νοσοκομείου την έστειλαν στο σπίτι της.\nΗ νεαρή κοπέλα που είχε σακχαρώδη διαβήτη αλλά δεν το ήξερε, αντιμετώπιζε πρόβλημα και ήταν άρρωστη ήδη από την προηγούμενη εβδομάδα. Μαζί με τον πατέρα της και τη μητέρα της, πήγαν στο νοσοκομείο έκαναν τις εξετάσεις και διαγνώστηκαν και οι 3 θετικοί. Όμως όλοι είχαν ελαφρά συμπτώματα και επέστρεψαν σπίτι τους.\nΛίγες ημέρες μετά, συγκεκριμένα τη Δευτέρα, μητέρα και κόρη είχαν βαρύτερα συμπτώματα και επέστρεψαν στο νοσοκομείο. Η μητέρα παρέμεινε στο νοσοκομείο καθώς χρειαζόταν να νοσηλευτεί και τελικά διασωληνώθηκε και μεταφέρθηκε στον Ευαγγελισμό. Και πάλι όμως η νεαρή μαθήτρια επέστρεψε στο σπίτι της, καθώς δεν την κράτησαν στο νοσοκομείο. Παρά το γεγονός ότι της έκαναν εξετάσεις, δεν βρέθηκε το υποκείμενο νόσημα και δεν κρίθηκε αναγκαίο να μείνει στο νοσοκομείο.\nΤι δήλωσε ο αδελφός της κοπέλας\nΟ αδελφός της 15χρονης μίλησε στον τηλεοπτικό σταθμό Alpha λέγοντας αρχικά ότι και ο ίδιος ήταν αρνητής της πανδημίας.\n“Όλος ο κόσμος πρέπει να αφήσει αυτά που κάνει και πιστεύει για τον κορονοϊό, να μαζευτεί στο σπίτι και να προσέξει την υγεία του και την οικογένειά του. Ο θάνατος δεν κάνει διακρίσεις, ούτε είναι δίκαιος ούτε ευγενικός, σε χτυπάει εκεί που δεν το περιμένεις”, είπε.\nΑναφερόμενος στη μητέρα του είπε ότι νοσηλεύεται διασωληνωμένη στον Ευαγγελισμό, με υποκείμενα νοσήματα ζάχαρο, διαβήτη, και παχυσαρκία, ενώ της είχαν ανιχνεύσει στην αξονική αδυναμία στους πνεύμονες, για αυτό και χρειάστηκε να διασωληνωθεί.\n“Είχε πάρα πολύ κακά συμπτώματα. Ξεκίνησαν από την Παρασκευή όλοι και είχαν αρρωστήσει με κορονοϊό στο σπίτι, πατέρας, μάνα και αδερφή. Στην αρχή τους είπαν οι γιατροί να καθίσουν στο σπίτι καραντίνα και να τηρήσουν τις οδηγίες και την Δευτέρα δέχθηκαν εντολή να πάνε στο νοσοκομείο της Θήβας για τον καθιερωμένο έλεγχο”, είπε ο αδερφός της 15χρονης. Όπως είπε τότε βρήκαν στο 78 το οξυγόνο της μητέρας του και την έστειλαν στον Ευαγγελισμό. Όσον αφορά στην αδερφή του, ο νεαρός άφησε αιχμές για τον παιδίατρο που την εξέτασε καθώς ο γιατρός της είπε ότι είχε φαρυγγίτιδα.\n“Είχε τα πιο κλασικά συμπτώματα κορονοϊού, βήχα και πυρετό, που μας τα λένε και τα ξέρουμε από την αρχή”, πρόσθεσε.\nΗ νεαρή μεταφέρθηκε στο νοσοκομείο στις 5 τα ξημερώματα καθώς δεν μπορούσε να σταθεί ούτε στα πόδια της. “Σήμερα το πρωί που πήγε ο πατέρας μου να δει τι συνέβαινε του είπαν ότι χάθηκε”, είπε συγκλονισμένος το παδιί.\n“Δεν ξέρω τι άλλο θα μου ξημερώσει τις επόμενες μέρες, ότι και να μου πουν δεν απαλύνει τον πόνο μου, έχασα την αδερφούλα μου, ήταν το άλλο μου μισό”,είπε συγκινημένος. “Στέρεψαν τα δάκρυά μου”, είπε χαρακτηριστικά. “Όσοι είναι συνωμοσιολόγοι, να το σκεφτούν πάρα πολύ καλά”, σημείωσε.\nΣ. Τσιόδρας: ”Θα έχουμε 7.000-8.000 νέα κρούσματα ανά εβδομάδα”


ΠΑΝΕΛΛΑΔΙΚΕΣ ΕΞΕΤΑΣΕΙΣ Archives - Page 2 of 8 - xenesglosses.eu\nΤρίτη, 28/06/2022, 17:42\nHome / Αρχείο ανα λέξη κλειδί: ΠΑΝΕΛΛΑΔΙΚΕΣ ΕΞΕΤΑΣΕΙΣ (page 2)\nΠανελλαδικές εξετάσεις. Διαγωνίσματα προετοιμασίας μέχρι το παρά πέντε;\nΗ προετοιμασία για τις πανελλαδικές εξετάσεις έχει αρχίσει εδώ και αρκετό χρόνο. Κατά τη διάρκεια αυτού του διαστήματος οι υποψήφιοι είχαν την ευκαιρία μέσα από τα διαγωνίσματα που έγραψαν να εντοπίσουν τα δυνατά και αδύνατα σημεία τους, αλλά και να ...\nΠανελλαδικές εξετάσεις υποψηφίων με αναπηρία και ειδικές εκπαιδευτικές ανάγκες. Τις βασικές πτυχές της διαδικασίας εξέτασης για την εισαγωγή στην Τριτοβάθμια Εκπαίδευση των υποψηφίων των ΓΕΛ με αναπηρία και ειδικές εκπαιδευτικές ανάγκες, περιγράφει εγκύκλιος του Υπουργείου Παιδείας, Έρευνας και Θρησκευμάτων. Οι ...\nΔΕΛΤΙΟ ΤΥΠΟΥ «Προχειρότητα και σύγχυση στο Υπουργείο Παιδείας, δύο μήνες πριν τις πανελλαδικές εξετάσεις» Αθήνα, 2 Απριλίου 2017 Η Τομεάρχης Παιδείας, Έρευνας και Θρησκευμάτων της Νέας Δημοκρατίας, βουλευτής Επικρατείας, κυρία Νίκη Κεραμέως, με αφορμή τη νέα ανακοίνωση του Υπουργείου Παιδείας ...


Είναι Ελληνικής κατασκευής, έρχεται σε 20 μέρες στο χώρο σου και κοστίζει 5.000 ευρώ – ΟΛΑ ΣΤΗ ΦΟΡΑ\nΕίναι Ελληνικής κατασκευής, έρχεται σε 20 μέρες στο χώρο σου και κοστίζει 5.000 ευρώ\nΜικροσκοπικά σπίτια: Είναι πλέων στην μόδα και για κάλο λόγο. Τα ξύλινα σπίτια αν και σχετικά μικρά είναι πολύ βολικά για όπιον θέλει μια στέγη πάνω από το κεφάλι του με οικολογική συνείδηση.\nΜικροσκοπικά σπίτια: Γίνονται μία ολοένα και πιο δημοφιλής τάση\nΠλέον, το διαδίκτυο μας έχει ανοίξει τους ορίζοντες της έμπνευσης . Στην εταιρία Oikodecor με έδρα την Λευκάδα θα βρείτε υλικά κορυφαίας ποιότητας. Εισάγουν και διαθέτουν απευθείας από τον κατασκευαστή στον πελάτη, τα κορυφαίας ποιότητας προκάτ ξύλινα σπίτια OIKOSWOOD HOME & SHED σε τεράστια ποικιλία σχεδίων,καθώς επίσης και προσαρμοσμένα\nέργα στα σχέδια των πελατών της με την βοήθεια σχεδιαστή της εταιρίας ,τα παγκοσμίου φήμης και ποιότητας χρώματα και βερνίκια BENJAMIN MOORE, COLORIFICO SANMARINESE,SAYERLACK και RUST–O–LEUM και τα κορυφαίας ποιότητας Ελληνικά ΟΙΚΟΛΟΓΙΚΑ χρώματα VECHRO.\nΣυνεργαζόνται με οίκους εξειδικευμένων διακοσμητικών υλικών. Όπως EPIC–DÉCOR,μονωτικών υλικών NEOTEX,EVOCHEM,DRYPROOF και υπάρχει μηχανολόγος υλικών εντός του καταστήματος για συμβουλές και λύσεις κάθε κατασκευής OLYMPOS 30m2. Ξύλινο σπίτι για εξοχικό, ξενώνα η αποθηκευτικό χώρο. Δέσμευση για την προστασία του περιβάλλοντος και των αειφόρων δασών, τουλάχιστον πέντε δένδρα αναφυτεύονται για κάθε δέντρο χρήσης\nΠερισσότερες πληροφορίες θα βρείτε στο Oikodecor\n← Για 18 χρόνια ο πατέρας του μάζευε «ψιλά», για τον πιο όμορφο και συγκινητικό λόγο


Στην εποχή του ΣΥΡΙΖΑ: Plan b με υποκλοπές και χάκινγκ\nΞΕΝΙΑ ΚΟΥΝΑΛΑΚΗ, Η ΚΑΘΗΜΕΡΙΝΗ, 26/07/2015\nΕνα λεπτομερές plan B είχε αναλάβει, με εντολή του Αλέξη Τσίπρα, να εκπονήσει από τον περασμένο Δεκέμβριο ο τέως υπουργός Οικονομικών, Γιάνης Βαρουφάκης, ο οποίος είχε στόχο να δημιουργήσει ένα παράλληλο τραπεζικό σύστημα, «που θα ήταν μεν προσδιορισμένο σε ευρώ, αλλά εν μια νυκτί θα μπορούσε να μετατραπεί σε μια νέα δραχμή». Ο άκρως ενδιαφέρων διάλογος με επενδυτές και στελέχη διεθνών hedge funds έγινε στις 16 Ιουλίου, με συντονιστή τον βαρώνο Νόρμαν Λάμοντ, γνωστό πολιτικό των Βρετανών Συντηρητικών και πρώην υπουργό Οικονομικών επί πρωθυπουργίας Τζον Μέιτζορ, στο πλαίσιο διεθνούς φόρουμ που ασχολείται με αναλύσεις.\nΑπό την έναρξη της συζήτησης, ο κ. Βαρουφάκης ενημερώνεται σαφώς ότι «αυτή η συνομιλία καταγράφεται». Παρ’ όλα αυτά, ο τέως υπουργός Οικονομικών περιγράφει με κάθε λεπτομέρεια το εναλλακτικό σχέδιό του, το οποίο προέβλεπε υποκλοπή των ΑΦΜ, από έναν παιδικό του φίλο που είχε διορίσει στο υπουργείο για να παρακάμψει την κ. Σαββαΐδου, και ηλεκτρονική εισβολή (χάκινγκ) στην ιστοσελίδα της Γενικής Γραμματείας Δημοσίων Εσόδων. Οταν μετά από σχετική έκκλησή του οι συμμετέχοντες τον διαβεβαιώνουν ότι όσα τους εκμυστηρεύεται στη συζήτηση δεν θα βγουν παραέξω, εκείνος απαντάει γελώντας: «Και αν το κάνουν, θα το αρνηθώ, θα το διαψεύσω».\nΣε κάποιο σημείο, ο τ. υπουργός Οικονομικών υπενθυμίζει στην «εικονική» ομήγυρη: «Δεν έχουμε ένα νόμισμα το οποίο μπορούμε να υποτιμήσουμε έναντι του ευρώ, έχουμε το ευρώ». Παράλληλα, εξηγεί το σχέδιο του σκληρού άνδρα του Βερολίνου για ένα Grexit και στη συνέχεια το δικό του: «Ο Σόιμπλε, ο Γερμανός υπουργός Οικονομικών, είναι αποφασισμένος να πετύχει ένα Grexit, έτσι τίποτα δεν έχει τελειώσει. Επιτρέψτε μου, όμως, να είμαι πολύ ακριβής σε αυτό το σημείο. Ο πρωθυπουργός προτού γίνει πρωθυπουργός και προτού κερδίσει τις εκλογές τον Ιανουάριο μού έδωσε το πράσινο φως να εκπονήσω ένα Ρlan b. Και συγκέντρωσα μια πολύ ικανή ομάδα, μικρή, όπως έπρεπε να είναι, επειδή για προφανείς λόγους έπρεπε να δράσει υπό άκρα μυστικότητα.\nΑρχίσαμε να εργαζόμαστε από τα τέλη Δεκεμβρίου, ξεκινώντας από τις αρχές Ιανουαρίου για τη δημιουργία της. Αφήστε όμως, αν αυτό σας ενδιαφέρει, να σας περιγράψω κάποια πολιτικά και θεσμικά εμπόδια, που δυσχέραναν την ολοκλήρωση του έργου μας και την ενεργοποίησή του. Το έργο είχε λίγο-πολύ ολοκληρωθεί, είχαμε ένα Ρlan b, αλλά η δυσκολία ήταν να προχωρήσουμε από τους πέντε ανθρώπους, που το σχεδίαζαν, στους χίλιους που θα το υλοποιούσαν. Γι’ αυτό θα έπρεπε να εξασφαλίσω μία ακόμη εξουσιοδότηση, την οποία ουδέποτε έλαβα, αλλά να σας δώσω ένα παράδειγμα: Σχεδιάζαμε σε ένα μεγάλο αριθμό μετώπων, οπότε αναφέρω ένα ενδεικτικά. Πάρτε την περίπτωση των πρώτων λεπτών μετά το κλείσιμο των τραπεζών. Τα ΑΤΜ δεν λειτουργούν και πρέπει να υπάρξει ένα σύστημα παράλληλων πληρωμών, ώστε να συνεχίσει να λειτουργεί η οικονομία για λίγο, ενώ πρέπει να δοθεί στον πληθυσμό η αίσθηση ότι το κράτος ελέγχει την κατάσταση και πως υπάρχει κάποιο σχέδιο.\nΑναρτήθηκε από Νίκος Λαγκαδινός στις 10:09 π.μ.


Λαϊκή Ενότητα Αρκαδίας: Κατρακύλα τιμών ελαιολάδου! - Πελοποννησιακό Πρακτορείο Ειδήσεων\nΛαϊκή Ενότητα Αρκαδίας: Κατρακύλα τιμών ελαιολάδου!\nΝοεμβρίου 24, 2015\tNo comment\nΗ κυβέρνηση Τσίπρα - Καμένου είναι επικίνδυνη για τα συμφέροντα των Ελλήνων ελαιοπαραγωγών και όλων των αγροτών γιατί είναι μια κυβέρνηση των yes men, οι οποίοι υπογράφουν χωρίς αντίσταση κάθε απαίτηση των κυρίαρχων κύκλων της Ευρωζώνης και της Ε.Ε.\nΗ «Λαϊκή Ενότητα» καλεί τους ελαιοπαραγωγούς και όλους τους αγρότες σε έναν παναγροτικό ξεσηκωμό για να ανατραπεί αυτή η αντιαγροτική κυβερνητική πολιτική, η οποία οδηγεί στην απόλυτη καταστροφή τους Έλληνες αγρότες.\n« «Παράθυρο» από το Ρώσο αντιπρόεδρο για τροποποίηση του εμπάργκο Ολοκληρώνεται σήμερα το 7ο φεστιβάλ μελιού με περισσότερους από 250 μικρούς παραγωγούς »


Αρχική Νέα & Ενδιαφέροντα Αστρολογία Εβδομαδιαίες Προβλέψεις από 21 έως 27 Ιανουαρίου 2019\nΗ Σεληνιακή έκλειψη στον Λέοντα ταρακουνά το είναι σου καθώς έρχεσαι αντιμέτωπος με λάθη, ελλείψεις, και μη φοβού καθώς εκπαιδεύεσαι σε ασκήσεις θάρρους συνειδητοποιώντας προσωπικές αδυναμίες, δειλές σκέψεις, και δικά σου πράγματα να σε έχουν απομακρύνει από τον γίγαντα που κρύβεις μέσα σου. Δώσε χρόνο στον εαυτό σου και γίνε ο βασιλιάς που πρέπει να είσαι , αναλάμβάνοντας την ευθύνη της τωρινής σου κατάστασης ..\nΑφροδίτη παίζει με Δία και Ποσειδώνα παρασύρεσαι από το χαμόγελο της τύχης και νιώθεις ότι πέρασε η μπόρα, ανεβαίνει η αυτοπεποίθηση, κρύβει κινδύνους όμως ο Τροχός της Τύχης..\nΕρμής στον Υδρόχόο, ο επαναστάτης που έχει όραμα, ιδέες, έτσι μην είσαι αδιάφορος για το τι γίνεται γύρω σου..\nΚριέ α’ δεκαημέρου, σε διαδικασία αλλαγών βρίσκεστε αυτήν την εβδομάδα, καθώς αναλαμβάνετε να διαφοροποιηθείτε απο την οικογένεια, τον επαγγελματικό κλοιό, ή ακόμα και από τη σχέση και θα θελήσετε να απελευθερωθείτε, διώχνοντας τους δαίμονες σας και αποφασίζοντας ρήξη και όχι συμβιβασμό. Η Σεληνιακή έκλειψη στον Λέοντα βοηθάει στο να αποδεσμευτείτε από μια σχέση χλιαρή και άνευ ουσίας. Κριός β’ δεκαημέρου, επαφές με το εξωτερικό ή μια σχέση με απόσταση προκύπτει ξαφνικά και είστε ενθουσιασμένοι για τις εκπλήξεις που βιώνετε. Σπουδές, επαφές με ανώτερα ιδρύματα ευνοούνται. Γενική εύνοια , προσοχή όμως σε υπερβολές. Κριός γ’ δεκαημέρου, βιαστικοί και αρκετά αποφασισμένοι να τακτοποιήσετε όλες τις εκκρεμότητες και αυτό οδηγεί σε κάποια λάθη , καλό είναι να προσέξετε τις κινήσεις σας και να συμπεριφέρεστε πιο συγκρατημένα.\nΤαύρος α΄δεκαημέρου, επαφές με πρόσωπα εξουσίας βοηθούν στο να επιλύσετε κάποια βασικά προβλήματα της ζωής σας και φυσικά θα δείτε ότι η Σεληνιακή Έκλειψη στον Λέοντα θα σας κάνει πιο αποφασιστικούς έτσι ώστε να διώξετε τα κακώς κείμενα και δεν μπορούσατε να σηκώσετε κεφάλι. Επαναστατικές κινήσεις, αλλαγές στη δομή της οικογένειας σας. Ταύρος β’ δεκαήμερου, πάντα έχετε το νου σας στα οικονομικά σας και επιθυμείτε να βάλετε μια τάξη και παρά τις αντιξοότητες που βιώνετε τον τελευταίο καιρό θα δεχτείτε βοήθεια και ευνοικούς όρους που θα σας ανακουφίσουν. Συγκρούσεις εάν δραστηριοποιείστε σε ομάδες, συλλόγους. Ταύρος γ’ δεκαημέρου, επιπρόσθετο άγχος, συγκρούσεις με τους κοντινούς σας ανθρώπους, ωστόσο επιλέξτε να κρατήσετε την ψυχραιμία σας και διατηρήστε χαμηλούς τόνους για να αποφευχθούν παρεξηγήσεις και έντονοι διαπληκτισμοί. Αναλάβετε ευθύνες.\nΔίδυμος α’ δεκαημέρου, με όραμα ξεκινάει η εβδομάδα και έχετε στο νου σας να κατακτήσετε αρκετά πράγματα , να επαναξιολογήσετε τους στόχους σας και να περπατήσετε χωρίς δεκανίκια και προσωπικές αμφιβολίες. Η Σεληνιακή Έκλειψη στον Λέοντα σας απελευθερώνει από το εργασιακό άγχος που βιώνατε, ίσως πάρετε μια πρόσκαιρη ικανοποίηση αλλά είναι σημαντικό να μην απομακρυνθείτε από τις βαθύτερες επιθυμίες σας Δίδυμος β’ δεκαημέρου, ευτυχισμένες στιγμές ζείτε με το ταίρι σας, τίποτα δεν μπορεί να χαλάσει τη διάθεση σας και πιστεύετε πια σε θαύματα, νιώθοντας μεγάλη ευγνωμοσύνη. Προσοχή σε παράνομες ερωτικές επιλογές, μην εμπλακείτε σε σκάνδαλα. Δίδυμος γ’ δεκαημέρου, αναταρατάξεις ζείτε μέσα στον φιλικό σας κύκλο, έχετε βέβαια αποφασίσει να ξεκαθαρίσετε το τοπίο και αυτό δεν είναι απαραίτητα κακό , απλά οδηγεί στο να ζήσετε έντονες λεκτικές αντιπαραθέσεις. Ανάγκη να δραπετεύσετε από μια ομάδα ή μια οργάνωση.\nΚαρκίνος α’ δεκαημέρου, προτεραιότητα δίνετε στα οικονομικά σας αυτήν την εβδομάδα, καθώς αυξάνονται οι ανάγκες σας και πρέπει να τακτοποιήσετε τις εκκρεμότητες σας και θα μιλάτε για κοινούς λογαριασμούς, δάνεια και οφειλές. Η Σεληνιακή Έκλειψη στον Λέοντα αποτελεί αιτία ώστε να ανακαλύψετε περιττά έξοδα ή να αποφύγετε κακούς διακανονισμούς και σας οδηγεί σε μια καλύτερη προσέγγιση των οικονομικών σας. Νέα πηγή εσόδων. Καρκίνος β’ δεκαημέρου, καλές οι εργασιακές συνθήκες, μπορείτε πλεον και μετά από αρκετές παρεξηγήσεις να συννενοηθείτε με τους συναδέλφους σας και να μοιράσετε την πίτα με τις υποχρεώσεις σε ίσα κομμάτια.Καλύτερη καθημερινότητα, μπορείτε να εκτονωθείτε με άσκηση. Καρκίνος γ’ δεκαημέρου, προσοχή λίγες μέρες ακόμα δώστε στα λόγια που λέτε , στον τρόπο που εκφράζετε τα θέλω σας και μην έχετε παράλογες απαιτήσεις από τον εαυτό σας ή τους άλλους. Βρείτε έξυπνους τρόπους να διαχειριστείτε τον υπόγειο θυμό σας.\nΛέοντα α’ δεκαημέρο, η Σεληνιακή Έκλειψη στο δεκαήμερο σας σημαίνει ότι μπαίνετε σε φάση ολικής μεταμορφώσης !, αντιμετωπίζετε πιο δυναμικά τις προκλήσεις της ζωής σας και φυσικά είστε έτοιμοι να απελευθερωθείτε από τα λάθη που σας είχαν δεσμεύσει σε μια κακή ψυχολογία. Τίποτα δεν μπορεί να σταματήσει τη φορά που έχετε πάρει. Λέοντα β’ δεκαημέρου, ευνοικές οι εξελίξεις στην ερωτική σας ζωή, δεν υπάρχει κάτι που μπορεί να χαλάσει τη διάθεση σας και είστε έτοιμοι να πειραματιστείτε σε νέα ταλέντα ή ικανότητες. Ξέρετες πως έχετε βγει από την ασφαλή ζώνη, ωστόσο η διαδρομή είναι διασκεδαστική.. Λέοντα γ’ δεκαημέρου, προσοχή σε αντιφάσεις που προκύπτουν από λάθος εκτιμήσεις σε νομικά ζητήματα , γενικά τακτοποιήσετε οτιδήποτε εκκρεμεί και προσπαθήστε να ξεκουράζεστε χωρίς να είστε ανυπομόνοι ή παραπάνω ανήσυχοι για το μέλλον το δικό σας ή των κοντινών σας προσώπων.\nΠαρθένε α’ δεκαημέρου, ευχάριστες στιγμές ζείτε μέσα στο εργασιακό σας περιβάλλον, ζείτε μια αρκετά ποιοτική καθημερινότητα και πολλές συζητήσεις θα γίνουν γύρω από ένα θέμα που αφορά τα επαγγελματικά σας σχέδια και πιθανόν να καταλήξετε σε μια καλή συνεργασία. Η Σεληνιακή Έκλειψη στον Λέοντα σημαίνει ότι ήρθε ο καιρός να απαλλαγείτε από φοβίες, δήθεν εχθρούς και παραπλανητικές σκέψεις που θόλωναν το τοπίο . Προσέξτε όμως την υγεία σας. Παρθένε β’ δεκαημέρου, ευχάριστες εξελίξεις μέσα στον οικογενειακό χώρο και η βελτίωση της οικονομικής κατάστασης οδηγούν στο να είστε πιο χαρούμενοι και να σταματήσετε την αδικαιολόγητη κριτική και τα παράπονα. Ευτυχισμένη συζυγική ζωή. Παρθένε γ’ δεκαημέρου, εντάσεις γύρω από οικονομικά θέματα ζείτε αυτήν την περίοδο, σκεφτείτε πως δεν είναι εύκολο να καταλήξετε σε κοινές αποφάσεις με τα άτομα που διαφωνείτε εδώ και πολύ καιρό, αξίζει όμως να το προσπαθήσετε. Μην τεντώνετε το σκοινί.\nΖυγέ α’ δεκαημέρου, αλλάζει η ερωτική σας ζωή, διεκδικείτε με περισσότερο πάθος το ταίρι σας και φυσικά είναι οιο εύκολο για εσάς να απαλλαγείτε από φθαρμένες σχέσεις και ακατάλληλα πρόσωπα. Η Σεληνιακή Έκλειψη στον Λέοντα οδηγεί στο να απελευθερωθείτε από υποσχέσεις – όρκους που πλέον δεν σας εκφράζουν. Είστε αποφασισμένοι να ξεχωρίσετε από το κοπάδι. Ζυγέ β’ δεκαημέρου, αρκετά θετικά τα νέα εάν αναζητάτε μια νέα θέση εργασίας, με αυξημένες αποδοχές ή ακόμα προσανατολίζεστε σε νέες σπουδές και επιπλέον κατάρτιση. Φλερτ, ρομαντικά μηνύματα και γνωριμίες που μπορούν να εξελιχθούν σε κάτι πιο δυνατό και μόνιμο. Ζυγέ γ’ δεκαημέρου, προσοχή θέλει πάλι αυτή η εβδομάδα, καθώς πιέζεστε από άτομα εξουσίας, πρέπει να κάνετε πράγματα που δεν σας εκφράζουν και γενικά νιώθετε καταπίεση και είστε έτοιμοι να εκραγείτε. Απλά μην το κάνετε.\nΣκορπιέ α’ δεκαημέρου, αρκετά μπερδεμένοι καθώς αντιλαμβάνεστε ότι έχετε γίνει χίλια κομμάτια για να ικανοποιήσετε αρχικά τους δικούς σας ανθρώπους και μετά βέβαια να ανταποκριθείτε στο επαγγελματικό σας περιβάλλον. Η Σεληνιακή Έκλειψη στον Λέοντα οδηγεί στο να νικήσετε εσωτερικές φοβίες που σας απομακρύνουν από τις φιλοδοξίες, τους στόχους σας. Αναλάβετε την ευθύνη των πράξεων σας. Σκορπιός β΄δεκαημέρου, θετικές εξελίξεις σε οικονομικά ζητήματα, λαμβάνετε οικονομική ενίσχυση από δεύτερες , τρίτες πηγές και αυτό θα σας ανανεώσει και θα ξεπεράσετε αρνητικές σκέψεις. Μην έχετε αμφιβολίες για το τι μπορείτε να καταφέρετε. Αναδυθείτε από το σκοτάδι. Σκορπιός γ’ δεκαημέρου, αναζητάτε μια ανθρώπινη καθημερινότητα, δεν είναι τοσο εύκολο να συννενοηθείτε με τους δικούς ανθρώπους ή ακόμα να συνδυάσετε ένα φορτωμένο πρόγραμμα στην εργασία σας με πολύ δουλειά στο σπίτι, ωστόσο εάν βάλετε πρόγραμμα θα μπορέσετε να αντεπεξέλθετε στις υποχρεώσεις σας. Νικήστε τον πανικό. Επικοινωνήστε μαζί μου για την προσωπική σας συνεδρία , στο προσωπικό μου email christinatantalidou@gmail.com ή καλέστε με στο 6973 333377.\nΤοξότη α’ δεκαημέρου, η διάθεση σας συνεχίζει να είναι ανεβασμένη, καθώς προσανατολίζεστε περισσότερο στα άμεσα σχέδια σας, χωρίς να αγωνιάτε ή να αμφιβάλλετε για τις ικανότητες σας. Η Σεληνιακή Έκλειψη στον Λέοντα οδηγεί στο να απελευθερωθείτε από τοξικές σχέσεις, δυσλειτουργικά μοτίβα επικοινωνίας, γενικά βρίσκετε το ..κουμπί σας για να αναδείξετε τις ικανότητες σας. Τοξότη β’ δεκαημέρου, θετικές εξελίξεις σε όλους τους τομείς, έχετε μια φανερή δύναμη αυτήν την περίοδο έτσι ώστε να κερδίσετε τις εντυπώσεις και να βρεθείτε σε ένα νέο περιβάλλον και να προχωρήσετε σε ενδιαφέρουσες επαφές. Έρωτας, ψυχαγωγία. Προσοχή σε καταχρήσεις. Τοξότης γ’ δεκαημέρου, εντάσεις με άτομα νεώτερης ηλικίας, κυρίως εάν είστε γονείς, δώστε εσείς το καλό παράδειγμα και χωρίς να χαλαρώνετε τα όρια σας, πρέπει να δείξετε κατανόηση. Ερωτικές περιπέτειες οδηγούν σε σκηνές ζηλοτυπίες. Καυγάδες με το ταίρι σας.\nΑιγόκερε α’ δεκαημέρου, καταφέρνετε να ανεβάσετε τον πήχη ψηλά αυτήν την εβδομάδα, καθώς προσπαθείτε εδώ και καιρό να καταφέρετε τα ακατόρθωτα και παρά τις προκλήσεις που βιώνετε θα μπορέσετε να βρείτε λύσεις που θα ωφελήσουν και τη τσέπη σας. Η Σεληνιακή Έκλειψη στον Λέοντα, αφορά οικονομικούς διακανονισμούς, χρήματα τρίτων, πιθανόν να γίνει ένα καλό ξεκαθάρισμα και να απελευθερωθείτε από πρόσθετα βάρη. Αιγόκερε β’ δεκαημέρου, καλύτερη ψυχολογία, έρχεστε σε επαφή με τους φίλους σας, αλλάζει το τοπίο, γίνεστε πιο επικοινωνιακοί και φυσικά θα δείξετε εμπιστοσύνη και χωρίς να έχετε υπερβολικές προσδοκίες. Είστε σαφώς πιο ήρεμοι. Αιγόκερε γ’ δεκαημέρου, προσοχή σε ρήξεις με άτομα του κοντινού σας κύκλου καθώς φαίνεται ότι έχετε ξεπεράσει τα όρια σας, κάνατε αρκετές υποχωρήσεις με αποτέλεσμα να χάσετε το δίκιο σας και να μην ξέρετε πως να αντιμετωπίζετε τα προβλήματά σας.Εμπιστευτείτε όμως την λογική.\nΥδροχόε α’ δεκαημέρου, μια έντονη εβδομάδα, όπου έχετε τα πρωτεία σε σχέσεις, συνεργασίες, ήρθε η στιγμή να αποδείξετε τι αξίζετε και βγαίνετε από δήθεν φιλικές καταστάσεις και σχέσεις που σας ταλάνιζαν εδώ και καιρό. Η Σεληνιακή Έκλειψη στον Λέοντα σας απελευθερώνει από φθαρμένες σχέσεις και δυσλειτουργικά άτομα. Απελευθερώνεστε για να κάνετε μια νέα αρχή. Υδροχόε β΄ δεκαημέρου, θετικές εξελίξεις στο φιλικό σας κύκλο, μπορείτε να συμβουλευτείτε την διαίσθηση σας για να επιλέξετε το καινούργιο στη ζωή σας, είτε αυτό θα αφορά τις διαπροσωπικές σας σχέσεις είτε τα άμεσα σχέδια σας. Τίποτα δεν μπορεί να σταματήσει την εξέλιξη σας. Υδροχόε γ’ δεκαημέρου, μια συγγενική σας σχέση θα αλλάξει και αυτό αυτόματα θα σας παιδέψει ψυχολογικά καθώς πρέπει να κοιτάξετε τη ζωή σας και να μην θυσιάζεστε για τους άλλους.\nΙχθύ α’ δεκαημέρου, με Πίστη στο μέλλον και με καλύτερη ψυχολογία θα βρείτε τρόπους θεραπείας και αντιμετώπισης των τωρινών δυσκολίων και η Σεληνιακή Έκλειψη στον Λέοντα θα σας απελευθερώσει από σκοτεινές σκέψεις εάν βέβαια αποφασίσετε να εργαστείτε και μπορέσετε να βγείτε από την αδράνεια. Ιχθύ β’ δεκαημέρου, θετικά τα νέα εφόσον ξέρετε να εκμεταλλευτείτε τις συγκυρίες και τις προτάσεις που προκύπτουν από πρόσωπα εξουσίας και μην παρεμποδίζετε την τύχη σας. Προσοχή σε υπερβολές και καταχρήσεις ή παράνομες σχέσεις. Ιχθύ γ’ δεκαημέρου, περνάτε μια ..οικονομική κρίση τελευταία γιατί πρέπει να διευθετήσετε εκκρεμότητες , ίσως να σταματήσετε μια συνεργασία, να χωρίσετε περιουσίες και να βγείτε από ένα δυσλειτουργικό σχήμα που σας ζημίωνε. Τίποτα δεν γίνεται αναίμακτα.\nΠροηγούμενο άρθροΤονωτική λοσιόν | γιατί πλέον την λατρεύουμε;\nΕπόμενο άρθροΟι 5 Κορυφαίες Τάσεις του 2019 στη διακόσμηση


Ο ΕΣΤΑΥΡΩΜΕΝΟΣ: Θα γίνω παππούλης... (Για τους μικρούς μας φίλους)\nΘα γίνω παππούλης... (Για τους μικρούς μας φίλους)\nΟ Ραφαήλ κάθεται με τον παππού του κάτω από τον μεγάλο πλάτανο στην πλατεία του χωριού. Εκεί κάθε απόγευμα συγκεντρώνονται μικροί και μεγάλοι. Από νωρίς, η πλατεία γεμίζει κόσμο, φωνές και γέλια. Τα παιδιά βρίσκουν τους φίλους τους για να παίξουν και οι παππούδες την παρέα τους για να πιουν το καφεδάκι τους και να πουν τα νέα τους.\nΈτσι και τώρα, ο Ραφαήλ κάθεται με τον αγαπημένο του παππού στην πλατεία. Πριν από λίγο είχαν πάει στον εσπερινό και τώρα απολαμβάνει την πορτοκαλάδα που τον κέρασε ο παππούς του.\nΌλοι τον γνωρίζουν και τον χαίρονται. Τον χαιρετούν και τον ρωτούν σε ποια τάξη πηγαίνει και αν είναι καλός μαθητής. Πόσο τους αγαπάει και τους σέβεται όλους! Και πόσο λαχταράει να ακούει τις ιστορίες τους! Άλλοι κάθονται ακουμπώντας το σαγόνι τους στο μπαστουνάκι τους και άλλοι μετρούν τις χάντρες από το κομπολόι τους.\n- Και τι θέλεις να γίνεις όταν μεγαλώσεις μικρούλη; τον ρώτησε μια μέρα ένα γεροντάκι με κατάλευκα μαλλιά.\nΟ Ραφαήλ περίμενε πώς και πώς αυτήν την ερώτηση.\n- Θέλω να γίνω παππούλης! Είπε δυνατά, καμαρώνοντας, ενώ τα μαγουλάκια του είχαν γίνει κατακόκκινα.\nΌταν βλέπει τον ιερέα του χωριού με τα ράσα του να περνάει, τρέχει και του φιλάει το χέρι.\n- Την ευλογία σου, παππούλη, του λέει.\n- Του Χριστού μας, του απαντάει εκείνος και του δίνει μια εικονίτσα χαϊδεύοντάς του το κεφαλάκι.\nΠόσες εικονίτσες έχει μαζέψει! Είναι ο θησαυρός του! Τις βάζει σ' ένα άλμπουμ και τις δείχνει στους φίλους του!\n- Οι ιερείς μας συνεχίζουν το έργο των μαθητών του Χριστού στη γη, των Αποστόλων, του είπε η μαμά του. Τους τιμάμε και τους σεβόμαστε! Ο Θεός τους επέλεξε για να μας καθοδηγούν, να μας στηρίζουν και να μας βοηθούν. Είναι οι πνευματικοί μας πατέρες.\n- 'Ολη τους τη ζωή υπηρετούν τον καλό Θεούλη! Συμπληρώνει η γιαγιούλα του που τους ακούει να κουβεντιάζουν έξω στη μεγάλη βεράντα του σπιτιού.\nΚι αυτός όταν γίνεται παπαδάκι και βρίσκεται στο ιερό, λαχταράει να μάθει όλους τους ψαλμούς και τις προσευχές που ακούει. Φαντάζεται τον εαυτό του να φορά τα ιερά άμφια, να θυμιατίζει και να ψάλλει ύμνους στον Κύριο! Παρακαλεί με όλη την καρδιά και με όλη την δύναμή του όταν μεγαλώσει να γίνει κι αυτός ένας παππούλης, ένας υπηρέτης του Θεού, να ψάλλει με όλη τη δύναμη της ψυχής του :\n- “Ευλογημένη η Βασιλεία του Πατρός και του Υιού και του Αγίου Πνεύματος”.


Αρχική DEPARTISTSΕΚ ΤΗΣ ΔΙΕΥΘΥΝΣΕΩΣΑς συστηθούμε\nΈρχομαι στην άβολη και ταυτόχρονα ευχάριστη θέση, να τραβήξω τα φώτα πάνω μου! Βλέπετε, τόσο καιρό ήμουν συνηθισμένος να γράφω για όσους βρίσκονται στο επίκεντρο των προβολέων, όμως, στην παρούσα φάση, ως αρχισυντάκτης, πρέπει να σας πω ποιοι είμαστε, τί πρόκειται να κάνουμε και πώς μελλοντικά θα γίνετε και εσείς... departists!\nΜιας και ήταν αρχικά το δικό μου όραμα, με το αποτέλεσμα, σαφώς, να μη μου ανήκει εξ ολοκλήρου, θα ξεκινήσω από το σημείο μηδέν, που αποτελεί και τη μήτρα του Depart. Όσοι με γνωρίζουν, θα ξέρουν τη μεγάλη αγάπη που τρέφω για τους Summoning. Πριν κάποια χρόνια, μου είχε δοθεί η ευκαιρία - για ένα μέσο που τότε αρθρογραφούσα (επί τη ευκαιρία, ευχαριστώ, Έλενα)- να πάρω συνέντευξη από τον Silenius και τον Protector. Σαν κάλος συντάκτης, I did my homework ακούγοντας ενδελεχώς και σε βάθος το σύνολο των δισκογραφικών τους δουλειών. Το “ταξίδι” αυτό έφερε στο διάβα μου ένα side project του δεύτερου, το Die Verbannten Kinder Evas. Αν είστε εξοικειωμένοι με τους DVKE, ίσως να έχετε ήδη καταλάβει πού το πάω, για τους υπόλοιπους, θα εξηγήσω αμέσως. Στον δεύτερο δίσκο τους, Come Heavy Sleep, ο Protector μελοποιεί Percy Shelley και το ποίημα του “An Invocation To Misery”. Σε δεύτερο χρόνο, εμβαθύνοντας στο έργο του Βρετανού ποιητή, ανακαλύπτω ένα νέο μου πάθος, αυτό για το κίνημα των Ρομαντικών του 19ου αιώνα. Μου γεννιέται, έτσι, η ανάγκη να “απλώσω” τη γραφή μου και σε άλλες μορφές της Τέχνης.\nΡιζώνει, έτσι, για τα καλά στο μυαλό μου η ιδέα της δημιουργίας ενός μέσου που θα πραγματεύεται πολύπλευρα και συνδυαστικά την τέχνη και αρχίζει να πλάθεται σε επίπεδο σκέψης η υλοποίηση της ιδέας αυτής. Διάφορες προσωπικές αναποδιές με καθυστερούν και, μάλιστα, μία από αυτές έπαιξε καθοριστικό ρόλο στην ονοματοδοσία του Depart. Βλέπετε, υπάρχουν κάποιες αναχωρήσεις που για να τις αφήσεις πίσω και να προχωρήσεις στη ζωή, πρέπει να δημιουργήσεις κάτι νέο, για να κατακλύσει τις σκέψεις και να επανεκκινήσει τη δημιουργικότητα σου. Έτσι, καταλήγω και στο όνομα μας, με τα διττά σημαίνον και σημαινόμενό του. Εντός του υπάρχει η λέξη Art, με όλη την ομορφιά και τα πνευματικά ταξίδια που η Τέχνη σχεδιάζει και μας «επιβάλλει».\nΦτάνοντας στο σήμερα και συνοψίζοντας τα προηγούμενα, το Depart αποτελεί διαδικτυακή γωνία, που ο καθένας μπορεί να επισκέπτεται και να ενημερώνεται για τις εξελίξεις γύρω από την τέχνη (μελλοντικά σε κάθε έκφανσή της), να ψυχαγωγείται, αλλά και -γιατί όχι;- να προβληματίζεται. Αξίζει, δε, να σημειώσω ότι όπως αντιλαμβανόμαστε την Τέχνη, ενιαία και χωρίς διαχωρισμούς, ακριβώς την ίδια νοοτροπία διατηρούμε και για την κοινωνία στο σύνολό της. Φυσικά, είμαι έτοιμος να αναλάβω τις συνέπειες αυτής μας της επιλογής.\nΚλείνοντας, θα ήθελα να ευχαριστήσω αρκετό κόσμο, πιθανώς, όμως, να χρειαζόμουν άλλα τρία κείμενα για μην ξεχάσω κάποιον. Αυτούς που θα ξεχωρίσω, τον καθένα για διαφορετικούς λόγους, στους οποίους δε θα επεκταθώ, είναι οι: Νίκος, Δημήτρης, Νώντας, Φάνης, Χρήστος, Μαρίλι και φυσικά, όλους τους συντάκτες και φωτογράφους του site.\nTAGS Depart Εκ της διεθύνσεως


Αγορά ηλεκτρικού αυτοκινήτου: Πώς θα υπολογίσετε το ποσό επιδότησης - Δείτε παραδείγματα - Η έκπτωση δεν μπορεί να ξεπερνά τα 5.500 ευρώ, ενώ άλλα 1.000 ευρώ θα δίνονται για προαιρετική απόσυρση παλαιού οχήματος - gocar.gr - GoForward\nΗ έκπτωση δεν μπορεί να ξεπερνά τα 5.500 ευρώ, ενώ άλλα 1.000 ευρώ θα δίνονται για προαιρετική απόσυρση παλαιού οχήματος\nΤο νομοσχέδιο για την προώθηση της ηλεκτροκίνησης που παρουσίασε το πρωί της Παρασκευής ο Πρωθυπουργός και εξειδίκευσαν στη συνέχεια οι Υπουργοί Περιβάλλοντος & Ενέργειας και Υποδομών και Μεταφορών, περιλαμβάνει επιδότηση αγοράς αμιγώς ηλεκτρικού αυτοκινήτου (όχι plug-in υβριδικού).\nΤο bonus για τα 100% ηλεκτρικά ΙΧ ανέρχεται στο 15% της λιανικής τιμής προ φόρων του οχήματος. Δεν μπορεί να ξεπερνάει τα 5.500 ευρώ, ενώ όσοι αποσύρουν ένα παλαιό αυτοκίνητο από την κυκλοφορία, θα λάβουν +1.000 ευρώ επιδότηση.\nΠαραδείγματα - Πώς υπολογίζεται η έκπτωση;\nΑν π.χ. η λιανική τιμή προ φόρων ενός ηλεκτρικού αυτοκινήτου είναι 25.000 ευρώ, η έκπτωση 15% που αντιστοιχεί είναι 3.750 ευρώ. Αυτό το ποσό θα αφαιρεθεί δηλαδή από την τελική τιμή του αυτοκινήτου.\nΑν π.χ. η λιανική τιμή προ φόρων ενός ηλεκτρικού αυτοκινήτου είναι 32.500 ευρώ, η έκπτωση 15% που αντιστοιχεί είναι 4.875 ευρώ. Αυτό το ποσό θα αφαιρεθεί δηλαδή από την τελική τιμή του αυτοκινήτου.\nΑν π.χ. η λιανική τιμή προ φόρων ενός ηλεκτρικού αυτοκινήτου είναι 40.000 ευρώ, η έκπτωση 15% που αντιστοιχεί είναι 6.000 ευρώ. Επειδή όμως υπερβαίνει το ανώτατο όριο των 5.500 ευρώ, από την τελική τιμή του αυτοκινήτου θα αφαιρεθούν τα 5.500 ευρώ.\nΚάθε παράδειγμα μπορεί να συνδυαστεί με το επιπλέον bonus 1.000 ευρώ, για όσους αποσύρουν παλαιό όχημα.\nΠραγματικό παράδειγμα 1: Το ηλεκτρικό Opel Corsa-e έχει βασική τιμή 31.980 ευρώ και λιανική τιμή προ φόρων 25.790 ευρώ. Το ποσό επιδότησης 15% είναι 3.868 ευρώ, άρα η τελική τιμή αγοράς μετά την αφαίρεση του ποσού αυτού είναι 28.112 ευρώ. Αν αποσύρει και παλαιό όχημα, θα αγοράσει το Corsa-e 27.112 ευρώ.\nΠραγματικό παράδειγμα 2: Το ηλεκτρικό MINI Cooper SE έχει βασική τιμή 33.900 ευρώ και λιανική τιμή προ φόρων 27.338 ευρώ. Το ποσό επιδότησης 15% είναι 4.100 ευρώ, άρα η τελική τιμή αγοράς μετά την έκπτωση αυτή είναι 29.800 ευρώ. Αν αποσύρει και παλαιό όχημα, θα αγοράσει το MINI 28.800 ευρώ.\nΠραγματικό παράδειγμα 3: Το ηλεκτρικό Peugeot e-208 έχει βασική τιμή 29.900 ευρώ και λιανική τιμή προ φόρων 24.112 ευρώ. Το ποσό επιδότησης 15% είναι 3.616 ευρώ, άρα η τελική τιμή αγοράς μετά την επιδότηση θα είναι 26.284 ευρώ. Αν αποσύρει και παλαιό όχημα, θα αγοράσει το e-208 25.284 ευρώ.\nΠραγματικό παράδειγμα 4: Το ηλεκτρικό Skoda Citigo-e iV έχει βασική τιμή 22.300 ευρώ και λιανική τιμή προ φόρων 17.983 ευρώ. Το ποσό επιδότησης 15% είναι 2.697 ευρώ, άρα η τελική τιμή αγοράς θα είναι 19.603 ευρώ. Αν αποσύρει και παλαιό όχημα, θα αγοράσει το Citigo-e iV 18.603 ευρώ.\nΌσοι εγκαταστήσουν στο σπίτι τους φορτιστή, θα έχουν έκπτωση 500 ευρώ.\nΠώς θα γίνεται η εξασφάλιση της έκπτωσης\nΟι ενδιαφερόμενοι θα μπαίνουν στην ειδική πλατφόρμα που θα δημιουργηθεί:\n1. Θα συμπληρώνουν τα στοιχεία τους\n2. Θα επιλέγουν το ηλεκτρικό αυτοκίνητο που θέλουν από τη σχετική λίστα\n3. Θα αναφέρουν αν πρόκειται για αγορά ή μίσθωση)\n4. Θα επιλέγουν αν θέλουν δίκυκλο ή ποδήλατο\n5. Θα αναφέρουν αν θέλουν φορτιστή\n6. Θα επιλέγουν μοντέλο φορτιστή από τη σχετική λίστα\n7. Θα αναφέρουν αν αποσύρουν παλαιό όχημα\n8. Θα υπολογίζουν την επιδότηση\n9. Θα επισυνάπτουν τα δικαιολογητικά\n10. Θα υποβάλουν την αίτηση


ΤΑ ΜΑΘΑΤΕ ΤΑ ΝΕΑ; : Κινεζικό ρομπότ-μαραθωνοδρόμος στο βιβλίο των ρεκόρ Γκίνες!\nΚινεζικό ρομπότ-μαραθωνοδρόμος στο βιβλίο των ρεκόρ Γκίνες!\nΈνα τετράποδο κινεζικό ρομπότ κατέκτησε μια θέση στο βιβλίο των ρεκόρ Γκίνες, καθώς περπάτησε 134,03 χιλιόμετρα χωρίς στάση. Δείτε το βίντεο!\nΠερπάτησε 134,03 χιλιόμετρα χωρίς στάση - Δεν είναι όμως πολύ γρήγορο, καθώς χρειάσθηκε πάνω από δύο μέρες (54 ώρες και 34 λεπτά) για να κάνει το νέο ρεκόρ, προτού ξεμείνει από μπαταρία, σύμφωνα με τον Οργανισμό Γκίνες.


Kαθηγητής Φαρμακολογίας: Να κλείσουν τα beach bars - notia.gr\nKαθηγητής Φαρμακολογίας: Να κλείσουν τα beach bars\nΝα κλείσουν τα beach bars, γράφει σε ανάρτησή του στο facebook, ο καθηγητής Φαρμακολογίας της Ιατρικής σχολής του Πανεπιστημίου Κρήτης Αχιλλέας Γραβάνης:\n-Μάσκες φορούν ελάχιστοι και πολλοί τις φορούν λάθος η φορούν λάθος τύπο. Σωστές μάσκες όλοι μέσα κι έξω σε πολυσύχναστα μέρη.\n-Οι αποστάσεις έχουν καταργηθεί. Αλήθεια γιατί δεν κλείνουν για ένα καλοκαίρι τα beach bars που είναι Τρυβλία επώασης και υπερμεταδοσης του ιού; Τόσο σημαντικά συνεισφέρουν στην εθνική οικονομία;\n-Όπως πάμε σε 3-4 βδομάδες θα καταγράφουμε εκατοντάδες κρούσματα καθημερινά, φέρνοντας το 2ο κύμα τον Αύγουστο, όπως το φοβόμασταν πριν ένα μήνα.\n-Ο κίνδυνος να διαγράψουμε την επιτυχή αντιμετώπιση του 1ου κύματος ορατός πλέον!


ΠΡΩΤΟΒΟΥΛΙΑ ΕΝΕΡΓΩΝ ΠΟΛΙΤΩΝ ΕΡΜΙΟΝΗΣ: Βυτίνα, Δημητσάνα, Στεμνίτσα\nΤης Γαρυφαλιάς Δέδε\nΗ Βυτίνα, είναι ένα πανέμορφο χωριό της ορεινής Αρκαδίας και αναμφισβήτητα ένας από τους γραφικότερους οικισμούς της Πελοποννήσου και ολόκληρης της Ελλάδας. Προσελκύει επισκέπτες όλο το χρόνο καθώς η προνομιακή γεωγραφική θέση που βρίσκεται, καθιστά το χωριό ιδανικό τόσο για χειμερινό όσο και για θερινό προορισμό. Βρίσκεται σε μια κατάφυτη περιοχή, στους πρόποδες του ελατοσκέπαστου όρους Μαίναλου και είναι χτισμένο σε υψόμετρο 1000 μ. Χαρακτηρίζεται από την πυκνή βλάστηση, τα μαγευτικά ορεινά τοπία της, τα άφθονα τρεχούμενα νερά και το ιδιαίτερα υγιεινό κλίμα της. Δεν είναι τυχαίο ότι μέχρι και το 1940, στη Βυτίνα λειτουργούσαν δύο σανατόρια στα οποία κατέφευγαν για θεραπεία άτομα με νοσήματα θώρακος.\nΤο χωριό απέχει 44 χλμ. από την Τρίπολη και το συναντάμε στο δρόμο Τρίπολης – Ολυμπίας –\nΠύργου. Η Βυτίνα που είναι και η έδρα του ομώνυμου δήμου είναι ένας ιστορικός οικισμός με μακραίωνη παράδοση. Σύμφωνα με την επικρατέστερη εκδοχή το χωριό ιδρύθηκε το 350 μ.Χ. μετά τη διάλυση της αρχαίας αρκαδικής κωμόπολης του Μεθυδρίου. Αρχικά ο οικισμός βρίσκονταν στη θέση Δαμασκηνιά. Αλλά το ιδιαίτερα ψυχρό κλίμα ανάγκασε τους κατοίκους να μετακινηθούν προς τον ποταμό Μυλάοντα και να οικοδομήσουν έναν νέο οικισμό κοντά στο γεφύρι Ζαρζί, ενώ χρησιμοποιούσαν σαν τόπο παραθερισμού την πλαγιά της Κάτω Βυτίνας.\nΗ Βυτίνα με την ιδιαίτερη φυσιογνωμία της κερδίζει τους επισκέπτες της. Η κάρδια της όμορφης κωμόπολης χτυπά στην κεντρική πλατεία, εκεί όπου δεσπόζει η αξιόλογη εκκλησία του Αγίου Τρύφωνα, η οποία αποτελεί ένα σπουδαίο δημιούργημα της τοπικής αρχιτεκτονικής. Έχει κατασκευαστεί από το περίφημο μαύρο μάρμαρο της περιοχής. Δίπλα στην εκκλησία βρίσκεται και το δημαρχείο, ενώ γύρω από την πλατεία λειτουργούν ταβέρνες, καφετέριες και καταστήματα με τοπικά προϊόντα (γαλακτοκομικά, ζυμαρικά, μέλι, βότανα, καρύδια και όσπρια. Επίσης, αξίζει να αγοράσετε χειροποίητα ξυλόγλυπτα είδη οικιακής χρήσης και διακοσμητικά, καθώς η ξυλογλυπτική τέχνη έχει παράδοση στη Βυτίνα.\nΚατά την παραμονή σας στη Βυτίνα αξίζει να επισκεφθείτε και τη Δημοτική Βιβλιοθήκη που φιλοξενείται σ’ ένα ιστορικό κτίριο, το πετρόκτιστο «Ελληνικό Σχολείο» και διαθέτει μια πλούσια συλλογή από παλιές και νεότερες εκδόσεις. Εξίσου εντυπωσιακή είναι και η συλλογή του Λαογραφικού μουσείου της πόλης, που στεγάζεται σ’ ένα νεόδμητο κτίριο.\nΟι ιστορικές εκκλησιές της περιοχής προσελκύουν πλήθος πιστών. Ξεχωρίζουν ο ναός των Αγίων Αποστόλων που χρονολογείται από τον 16ο αιώνα, η εκκλησία της Κοίμησης της Θεοτόκου, κοντά στο Βαλτεσινίκο, που ιδρύθηκε τον 17ο αιώνα κι έχει διαθέτει επιχρυσωμένες εικόνες μοναδικής τεχνοτροπίας και αισθητικής. Σε απόσταση λίγων χιλιομέτρων από τη Βυτίνα βρίσκεται το μοναστήρι της Παναγίας της Σφυρίδας, το οποίο είναι χτισμένο σε μια βραχώδη τοποθεσία και διαθέτει φανταστική θέα. Το μοναστήρι αυτό την περίοδο της Τουρκοκρατίας λειτούργησε ως κρυφό σχολείο\nΠιο κάτω θα συναντήσουμε μια ιστορική κωμόπολη την Δημητσάνα.\nΗ Δημητσάνα είναι μια γραφική κωμόπολη της Αρκαδίας, η οποία είναι συνδεδεμένη με την Επανάσταση του 1821, αφού εδώ βρισκόταν η κύρια και μεγαλύτερη μπαρουταποθήκη της χώρας. Βρίσκεται σε απόσταση 59 χλμ. βορειοδυτικά της Τρίπολης και είναι κτισμένη σε υψόμετρο 1000μ. Είναι ο παλαιότερος οικισμός της Αρκαδίας και απλώνεται σε δυο αντικριστούς λόφους. Η Δημητσάνα έχει κηρυχθεί διατηρητέος παραδοσιακός οικισμός και αποτελεί ένα από τα ωραιότερα μέρη της Πελοποννήσου, με θέα από τον ανοικτό κάμπο της Μεγαλόπολης, και το εκπληκτικό φαράγγι και την κοιλάδα του Λούσιου έως τις χιονισμένες κορφές του Ταϋγέτου. Εντυπωσιακό στοιχείο της πόλης είναι τα πέτρινα σπίτια παραδοσιακής αρχιτεκτονικής, με τις κεραμιδένιες στέγες και τα ξύλινα μπαλκόνια που συνθέτουν την εικόνα του παραδοσιακού χωριού.\nΚαι συνεχίζοντας θα συναντήσουμε την πανέμορφη Στεμνίτσα!!!!\nΗ Στεμνίτσα είναι ένα από τα ομορφότερα και δημοφιλέστερα χωριά της Αρκαδίας. Μαζί με τη Δημητσάνα και τη Βυτίνα αποτελεί κεντρικό πόλο έλξης σε ολόκληρη την περιοχή του Μαινάλου. Είναι κτισμένη αμφιθεατρικά ανάμεσα σε δυο δυτικές πλαγιές του Μαινάλου σε υψόμετρο 1100 μ., στο κέντρο της Γορτυνίας πλαισιωμένη από την καταπράσινη φύση. Βρίσκεται σε απόσταση 45 χλμ. από την Τρίπολη και 8 χλμ. από τη Δημητσάνα. Είναι η έδρα του Δήμου Τρικολώνων.\nΗ περιοχή έχει μακραίωνη ιστορία καθώς σύμφωνα με τα αρχαιολογικά ευρήματα κατοικείται από τα αρχαία χρόνια. Μάλιστα πιστεύεται ότι η σημερινή Στεμνίτσα είναι κτισμένη στη θέση της αρχαίας πόλης Υψούς. Το όνομα αυτό το διατήρησε ως τα μέσα του 7ου μ.Χ. αιώνα.\nΗ λέξη Στεμνίτσα έχει σλαβική ρίζα και σημαίνει δασώδης περιοχή.\nΑπό την περιοχή περνούν διαδοχικά οι Σλάβοι, οι Φράγκοι και οι Τούρκοι.\nΤο χωριό βρισκόταν σε ακμή τη βυζαντινή περίοδο και στη συνέχεια έγινε φημισμένο κέντρο χρυσοχοΐας και αργυροτεχνίας.\nΤην περίοδο της Τουρκοκρατίας κατέφυγαν στη Στεμνίτσα πολλές σημαντικές οικογένειες από άλλα μέρη για να αποφύγουν τον κατακτητή, μιας και το ορεινό και απόκρημνο έδαφός της δυσκόλευε την πρόσβαση.\nΗ Στεμνίτσα γοητεύει με την παραδοσιακή αρχιτεκτονική της. Χαρακτηριστικό του οικισμού της είναι τα παλιά πέτρινα σπίτια και τα αρχοντικά που σε συνδυασμό με τα γραφικά καλντερίμια που χάνονται μέσα στις καρυδιές και τις κερασιές και τα παραδοσιακά πέτρινα κεφαλόβρυσα δημιουργούν την ξεχωριστή εικόνα της περιοχής.\nΗ φυσική θέση του χωριού ανάμεσα στο ελατόδασος του Μαινάλου και του φαραγγιού του Λούσιου, η γραφικότητά του και η γειτνίασή του με τα αξιοθέατα της ευρύτερης περιοχής, το καθιστούν ιδεώδη τόπο για χειμερινές διακοπές και παραθεριστικό.


Οικολόγοι Πράσινοι B.A. Τομέα Αθήνας: Καμμία καπήλευση ψήφου των ΟΠ στα ΒΑ Προάστια\nΑγωνιστήκαμε να πείσουμε για τις θέσεις μας στις δημοτικές εκλογές. Αλλά ουδέποτε κατείχαμε, ούτε και τώρα κατέχουμε οποιαδήποτε ψήφο. Η συμπαράσταση των δημοτών είναι για μας ένα διαρκές και ανοιχτό στοίχημα. Σε κάθε περίπτωση, οι ψηφοφόροι δεν έχουν ανάγκη από τις συστάσεις μας για τη στάση τους στο Β’ γύρο των Δημοτικών εκλογών.\nΗ ΔΡΑΣΗ, όπως έχει υποχρέωση, δημοσιοποιεί την ανοιχτή επιστολή των Οικολόγων Πράσινων (που στήριξαν το συνδυασμό μας στον πρώτο γύρο των δημοτικών εκλογών), προς τον τοπικό συνδυασμό ΒΡΙΛΗΣΣΙΑ, ΔΗΜΟΣ ΔΗΜΙΟΥΡΓΙΑΣ.\nΠρος το συνδυασμό ΒΡΙΛΗΣΣΙΑ,ΔΗΜΟΣ ΔΗΜΙΟΥΡΓΙΑΣ\nυπόψη κ. Ξένου Μανιατογιάννη,\nΑγαπητέ κ. Μανιατογιάννη,\nΜε έκπληξη διαβάσαμε σήμερα στην ιστοσελίδα του συνδυασμού σας την απολύτως ανακριβή πληροφορία ότι, ενόψει του 2ου γύρου, σας στηρίζουν και οι Οικολόγοι Πράσινοι.\nΑπόφαση στήριξης οποιουδήποτε συνδυασμού στα Βριλήσσια για το δεύτερο γύρο δεν έχει ανακοινώσει ούτε η τοπική πολιτική μας κίνηση, ούτε τα κεντρικά μας όργανα. Σχετική βολιδοσκόπησή σας προς μέλος της Εκτελεστικής μας Γραμματείας, έχει απορριφθεί. Ο ίδιος ο Κώστας Διάκος, υποψήφιος περιφερειάρχης που στηρίξαμε στην Αττική, ένιωσε μεγάλη έκπληξη όταν πληροφορήθηκε ότι η προθυμία του να σας επισκεφθεί ατομικά, παρουσιάστηκε δημοσίως ως «στήριξη» του κόμματός του προς το συνδυασμό σας. Ακόμη και αν υπήρξε από την πλευρά σας κάποια παρανόηση, είχατε υποχρέωση να το διασταυρώσετε και από την επίσημη ιστοσελίδα των Οικολόγων Πράσινων www.ecogreens.gr\nΣτα Βριλήσσια οι Οικολόγοι Πράσινοι στηρίξαμε στον πρώτο γύρο το συνδυασμό της ΔΡΑΣΗΣ ΓΙΑ ΜΙΑ ΑΛΛΗ ΠΟΛΗ. Οι Οικολόγοι Πράσινοι σεβόμαστε την αυτοτέλεια τόσο των άλλων κομμάτων όσο και των αυτοδιοικητικών συνδυασμών. Απαιτούμε λοιπόν από όλους τον ίδιο σεβασμό και προς τη δική μας αυτοτέλεια και δε δεχόμαστε να παραποιούνται οι θέσεις μας.\nΕλπίζοντας λοιπόν ότι η ανάρτησή σας οφείλεται σε παρανόηση, περιμένουμε να επανορθώσετε αφαιρώντας την άμεσα από την ιστοσελίδα σας και αναρτώντας για ενημέρωση των επισκεπτών σας την πραγματική θέση του κόμματός μας: Για το δεύτερο γύρο στα Βριλήσσια, όπως και στους περισσότερους δήμους όπου οι επιλογές μας δεν κέρδισαν μια από τις δύο πρώτες θέσεις, οι Οικολόγοι Πράσινοι θεωρούμε ότι οι πολίτες που μας στήριξαν έχουν την ωριμότητα να αποφασίσουν οι ίδιοι χωρίς κομματική μας υπόδειξη.